Benedikts Spinoza

Spinoza (, , ; — ) bija ebreju izcelsmes holandiešu filozofs. Lai gan viņš tika audzināts ortodoksāli ebreju ticības garā, 1656. gadā (24 gadu vecumā) viņš tika izraidīts no ebreju sabiedrības par brīvdomību. Šis notikums viņu pamudināja mainīt vārdu no ebrejiskā Baruha uz latīnisko Benediktu. Spinozu pēc tam nepieņēma neviena reliģiskā draudze, un viņš bija spiests pamest pilsētu. Spinozam nācās atteikties gan no mantojuma, gan no Heidelbergas Universitātes profesora vietas, gan arī no Londonas Zinātniskās biedrības biedra nosaukuma, sākot nodarboties ar optisko stikla slīpēšanu un pulēšanu, gūstot šajā nozarē ievērojumus panākumus. Savas dzīves laikā Spinoza publicēja tikai divus darbus Dekarta filozofijas pamati (1663) un Reliģiski politiskais traktāts (1670). 1677. gadā tika izdots Spinozas darbs Ētika, bet Īss traktāts par Dievu tika atrasts tikai 1852. gadā. Spinoza bija panteists, kas identificē dabu ar Dievu. Spinoza apšaubīja Svēto Rakstu vēsturi un uzskatīja, ka tie ierobežo domas brīvību. Viņš aizsāka t.s augstāko kritiku, kas īpaši uzplauka 19. un 20. gadsimtā.

Ģimenes apstākļu dēļ viņš bija apguvis spāņu un portugāļu, kā arī holandiešu un ebreju valodu, turklāt prata rakstīt latīniski. Spinoza bija kompetents ne tikai Bībeles studijās, viņš labi pārzināja arī matemātiku un tā saukto jauno zinātni, nopietni studējot Kopernika, Keplera, Galileja, Hobsa un Dekarta darbus.Patstāvīgi apguvis zināšanas par mikroskopiem un teleskopiem, viņš bija soli priekšā savam laikam, jo ļāva apzināties " jaunās zinātnes" sniegtās plašās tehnoloģiskās iespējas. Viņš pārņēma Dekarta uzskatu, ka vienīgais veids, kā celt stabilu zinātnisko zināšanu ēku, ir, balstoties uz neapstrīdamām premisām, veidot loģiskus secinājumus. Tomēr viņš apzinājās, ka Dekarta filozofija neatrisina problēmas. Ja visa realitāte sastāv no divām substancēm- materiālās un garīgās substances jeb saprāta, kā gan iespējams, ka prāts telpā pārvieto matēriju? Dekarta risinājums bija tik acīmredzami vājš, ka viņa sekotājs to neuzskatīja par apspriešanas vērtu. Spinoza bija patiesi tikumisks un dziļi reliģiozs cilvēks, tāpēc viņu mulsināja jaunās zinātnes izraisītās pretrunas. Ja visa realitāte ir deduktīvas sistēmas paraugs un visu tajā pastāvošo un notiekošo iespējams loģiski atvasināt no acīmredzami vienkāršām premisām, kāda vieta šajā sistēmā ir etniskajiem apvērsumiem un gribas brīvībai? Kā iespējama morālā izvēle, gribas brīvība vispār, ja viss ir zinātniski determinēts? Šie jautājumi nodarbināja vēl daudzu domātāju prātus laikā no 17. līdz 20. gadsimtam. Spinoza uzskatīja, ka Dievam ir jābūt visur un visā.


Holera

Holera ir akūta zarnu infekcijas slimība, ko izraisa baktērija Vibrio cholerae. Cilvēki ar to var inficēties, lietojot uzturā ūdeni vai pārtiku, kas satur šī tipa baktērijas. Inkubācijas periods ilgst līdz piecām dienām. Slimība sākas ar caureju, kas kļūst aizvien biežāka. Slimnieka organisms strauji zaudē lielu daudzumu šķidruma, sākas organisma atūdeņošanās. Šoka stāvoklis iestājas no 4 līdz 12 stundām pēc pirmo slimības pazīmju parādīšanās, bet nāve — no 18 stundām līdz pāris dienām, ja vien netiek veikta orālā rehidrācijas terapija.

Pēdējo divu gadsimtu laikā pasaulē notikušas septiņas holeras pandēmijas. Mūsdienās lielāko daļu holeras gadījumu ik gadus reģistrē Āfrikā, kur arī ir lielāka mirušo procentuālā attiecība nekā citās pasaules daļās.


Biseksualitāte

Biseksualitāte ir seksuāla tieksme pret abu dzimumu pārstāvjiem (vīriešiem un sievietēm). Cilvēki, kuriem ir biseksuāla orientācija "izjūt seksuālu un emocionālu valdzinājumu gan uz sava dzimuma pārstāvjiem, gan pretējā dzimuma pārstāvjiem"; "termins arī raksturo personīgās un sociālās identitātes individuālo apziņu, radušos no šiem valdzinājumiem, uzvedības tos izrādot un piederību citu cilvēku kopienai, kuri arī to izrāda." Tā ir viena no galvenajām cilvēka seksuālās orientācijas klasifikācijām līdzās heteroseksualitātei un homoseksualitātei. Personas, kuri neizjūt seksuālu tieksmi ne pret vienu no dzimumiem, sauc par aseksuāļiem.


Dienvidslāvijas Karaliste

Dienvidslāvijas Karaliste bija valsts, kas pastāvēja starpkaru periodā no 1918. līdz 1941. gadam Balkānu pussalas rietumu daļā (līdz 1929. gadam tās nosaukums bija Serbu, horvātu un slovēņu karaliste). Tā apvienoja bijušās Serbijas karalistes un Melnkalnes Karalistes, kā arī horvātu, slovēņu un bosniešu apdzīvotās Austroungārijas daļas.


Tallinas aplenkums (1223)

1223. gada Tallinas aplenkums bija jau trešais (pēc 1219. un 1221. gada kaujām) sāmsaliešu un citu Ziemeļigaunijas cilšu mēģinājums padzīt dāņu krustnešus no Tallinas. Uzbrukums notika 1223. gada sākumā un turpinājās ilgāku laiku. Vācu un dāņu krustneši beidzot iznāca no aplenktā cietokšņa un piespieda igauņus atkāpties no Tallinas pilskalna.


FK Rostov

FK Rostov () ir Krievijas futbola klubs, kura bāzes vieta ir Rostova pie Donas. Dibināts 1930. gadā, pašlaik spēlē Krievijas Premjerlīgā. Kopš 2018. gada mājas spēles aizvada Rostovas arēnā, kuras ietilpība ir 45 000 skatītāju vietu. Pirms tam spēlēja stadionā Olimp-2. 2014. gadā kļuva par Krievijas kausa ieguvējiem.


Letgaļu un ordeņa brāļu karagājieni uz Ugauniju (1223)

1223. gada letgaļu un zobenbrāļu karagājieni uz Ugauniju notika 1223. gada igauņu sacelšanās laikā. Tajā piedalījās letgaļu karaspēks Tālivalža dēla Ramekas un letu vecākā Varigerba vadībā. Pēc tam līdzīgu karagājienu uz Ugauniju veica arī Zobenbrāļu ordeņa karaspēks. Ugauņi atriebjoties iebruka Tālavā .

Nespēdami uzveikt igauņus, Zobenbrāļi lūdza bīskapa Alberta palīdzību, kurš to apsolīja ar noteikumu, ka ordenis samierināsies tikai ar trešdaļu no pakļautajām Igaunijas zemēm (t.i. vienīgi Sakalas zemi).


Bauskas pils

Bauskas pils ir vēlajos viduslaikos celta Livonijas ordeņa pils Bauskā, kas 16. gadsimtā paplašināta Kurzemes un Zemgales hercoga galma vajadzībām. Valsts nozīmes arheoloģijas piemineklis un valsts nozīmes arhitektūras piemineklis. Pils jaunākā daļa ir viens no izcilākajiem manierisma stila arhitektūras pieminekļiem Latvijā, rekonstruēta 2008. gadā.


Karagājiens uz Sakalu (1223)

1223. gada karagājiens uz Sakalu notika igauņu sacelšanās laikā 1223. gada sākumā pēc bīskapa Alberta un Zobenbrāļu ordeņa atkārtotas vienošanās par pakļauto Igaunijas zemju sadali. Tajā piedalījās bīskapam Albertam padotie krustneši, leti un līvi, kā arī Zobenbrāļu ordenis.

Krusta karotāji aplenca Sakalas galveno Vīlandes pili, bet nespēja to ieņemt. Tad viņi izpostīja Sakalas zemi un devās uz pili, kas atradās pie Navesti upes un trīs dienas cīnījās kaujā pret sakaliešiem, citi devās tālāk un izpostīja arī Nurmegundes novadu.


Cēsu pils

Cēsu pils (, ) ir lielākā viduslaiku pils Latvijā. Zobenbrāļu ordenis pils celtniecību uzsāka pirms 1218. gada, taču spožākā uzplaukumu periodu tā piedzīvoja Vācu ordeņa valdīšanas laikā. Postošo Livonijas karu Cēsu pils sagaidīja kā varenākais cietoksnis Livonijā. 1577. gada septembrī apmēram 300 pilī patvērumu meklējušie ļaudis, nevēlēdamies krist Krievijas cara Jāņa Briesmīgā karaspēka gūstā, uzspridzinājās ar šaujampulveri. Pēc Lielā Ziemeļu kara Cēsu pili vairs neatjaunoja, vienīgi kādreizējo priekšpils vārtu ēku pārbūvēja par Cēsu pilsmuižas kungu māju jeb Cēsu Jauno pili. 19. gadsimta gaitā romantisma kustība modināja plašākas sabiedrības interesi par Cēsu pili kā senatnes pieminekli tādējādi aizsākot pils saglabāšanas un izpētes vēsturi. Šodien Cēsu pils ir ceļotāju iecienītākais apskates objekts Cēsīs un viens no izcilākajiem kultūras tūrisma galamērķiem Latvijā.


Krustpils pils

Krustpils pils jeb Krusta pils (, ) ir viduslaiku pils Daugavas ielejas labajā krastā Jēkabpilī. Pils atradās stratēģiski svarīgā vietā pie Rīgas-Daugavpils-Polockas ceļa un pie Daugavas brasla, tāpēc tā bija biežs strīdu iemesls starp Rīgas arhibīskapu un Livonijas ordeni. 16. gadsimtā pili ieguva Korfu dzimta un mantoja līdz pat 20. gadsimta sākumam. Pēc 1920. gada zemes reformas 1921. gadā pilī izvietojās Latvijas armijas Latgales artilērijas pulks. Kopš 1996. gada Krustpils pilī atrodas Jēkabpils Vēstures muzejs.

Krustpils pili veido četrstūrains iekšējais pagalms, kuram trīs sānos atrodas divstāvu ēkas un vārtu tornis. Pagalmu noslēdz mūra sēta, kurā 19. gadsimtā izbūvēja lielus vārtus saimnieciskām vajadzībām.


Dundagas pils

Dundagas pils (, ) ir viduslaiku pils Dundagā, ko cēlis Rīgas domkapituls 13. gadsimta beigās. Vēlāk pils piederēja Kurzemes bīskapijai (1434-1582) un Polijas karaļa vasaļiem (1585-1795) Piltenes apgabala sastāvā. 17. gadsimtā tā pārbūvēta par Dundagas muižas kungu māju, kas līdz 20. gadsimta sākumam piederēja Ostenzakeniem.

Valsts nozīmes arheoloģijas piemineklis un valsts nozīmes arhitektūras piemineklis.


Southampton FC

Southampton Football Club ir profesionāls Anglijas futbola klubs no Sauthemptonas Hempšīrā, kurš pašlaik spēlē Championship turnīrā. Klubs tika dibināts 1885. gadā. 2009. gada 8. jūlijā kluba vadību pārņēma biznesmenis Markuss Lībhers.

Klubs vienreiz uzvarējis FA kausa izcīņā un tā augstākais sasniegums līgā ir otrā vieta augstākajā divīzijā 1983./1984. gada sezonā.

Laika posmā no 1999. līdz 2006. gadam klubā spēlēja Latvijas futbola izlases uzbrucējs Marians Pahars, kurš vairākas sezonas līdz nopietna savainojuma gūšanai bija komandas līderis.


Jaunpils pils

Jaunpils pils () ir viduslaiku pils Jaunpilī, cēlis Livonijas ordenis 14. gadsimta otrajā pusē. Valsts nozīmes arheoloģijas piemineklis un valsts nozīmes arhitektūras piemineklis.

Senākais Jaunpils zemgaļu pilskalns atrodas Bikstupes labajā krastā apmēram 1 km uz dienvidiem no Jaunpils centra.


Vandalisms

Vandalisms ir apzināta un bezjēdzīga kultūras un materiālu vērtību iznīcināšana vai bojāšana. Cilvēkus, kas veic šādas darbības, sauc par vandaļiem.

Par vandalismu sauc arī datoru vīrusu apzinātu lietošanu datorprogrammu un to dokumentu bojāšanai un iznīcināšanai.


Rammstein

Rammstein ir viena no populārākajām vācu rokgrupām. Grupa ir izveidota 1994. gada janvārī un tiek pieskaitīta pie Neue Deutsche Härte skatuves līdzās tādām industriālā metāla grupām kā Oomph!, Eisbrecher un Die Krupps. Gandrīz visas Rammstein dziesmas tiek izpildītas vācu valodā. Grupa ir slavena arī ar saviem skatuves šoviem un provokatīvajiem dziesmu tekstiem.


Mahābhārata

"Mahābhārata" (, Mahābhāratam, ) ir viens no diviem nozīmīgākajiem sanskrita eposiem Senajā Indijā; otrs ir "Rāmājana". Šis eposs ir daļa no hindu itihāsas (vēstures) un nozīmīga daļa no hindu mitoloģijas. Eposā izklāstīta ne tikai Indijas tautu ikdienas dzīve, ticējumi un paražas, bet arī estētiskie un ētiskie uzskati. "Mahābhārata" tiek uzskatīta par garāko eposu pasaulē. "Mahābhārata" sastāv no 18 grāmatām. Tās vārsmās ir aptuveni trīs miljoni vārdu.


Radziņa

Radziņa var būt: Elza Radziņa (1917—2005) — latviešu aktrise; Radziņa Helmiņska (Radzyń Chełmiński) — pilsēta Polijā; Radziņa Podlaska (Radzyń Podlaski) — pilsēta Polijā; Radziņas apriņķis (Powiat radzyński) — apriņķis Polijā; Tirukšupes cits nosaukums


2009.—2010. gada Latvijas Kauss futbolā

72. Latvijas Kausa izcīņa futbolā sākās un noslēdzās ar finālspēli . Turnīrs, kā jau ierasts, risinājās divos etapos.

Pirmais etaps notiek 2009. gada rudenī, kurā piedalās Latvijas reģionu, Pirmās un Otrās līgu komandas (Pirmās līgas komandas iesaistās spēlē tikai no otrās kārtas).

Otrais etaps jau risināsies 2010. gada pavasarī, kur spēlē iesaistīsies LMT Virslīgas klubi. Otrajā etaps sāksies no 1/8 fināla, kur pirmā etapa uzvarētāji savās mājās uzņems kādu no Virslīgas klubiem.

Latvijas Kausa finālu ir paredzēts rīkot Rīgā, Skonto stadionā 2010. gada 8. maijā, bet fināla uzvarētājs iegūs tiesības startēt UEFA Eiropas Līgas 2010./2011. gada sezonas sacensībās.


Zeme (teritorija)

Zeme ir jēdziens ar plašu pielietojumu, kas bieži tiek izmantots kā valsts, pavalsts, teritorijas, novada vai apgabala, arī noteikta reģiona, apzīmējums. Parasti, bet ne vienmēr, ar šo jēdzienu izprot teritoriju, ko vieno kopīga pilnīgi vai daļēji suverēna pārvalde un pēc etniskām vai citām pazīmēm saistīti iedzīvotāji. Šādā nozīmē latviešu valodā vārds ticis lietots jau pirms rakstītu avotu parādīšanās. 13. gadsimta avotos par "zemēm" tiek sauktas gan etnisku vienību apdzīvotas teritorijas, gan to daļas. Latvijā diviem no četriem vēsturiskajiem novadiem nosaukumā ir vārds "zeme" — Kurzeme un Vidzeme.

Zeme var būt gan konkrētas tautas apdzīvota teritorija, gan arī valsts, kuru tā apdzīvo. Piemēram, vācieši paši sevi dēvē par deutsch, bet zemi par land, tādēļ valsti, kurā tie dzīvo, sauc par Deutschland (burtiski — Vāczeme).

Fiziskajā ģeogrāfijā termins "zeme" tiek lietots, lai apzīmētu pēc fizioģeogrāfiskajām īpašībām vienotu reģionu, piemēram, kontinenta daļu vai valsts daļu — fizioģeogrāfiskās rajonēšanas vienību.


Panevēžas "Ekranas"

Panevēžas futbola klubs "Ekranas" () ir bijušais Lietuvas futbola klubs, kura bāzes vieta bija Panevēža. Klubs dibināts 1964. gadā, savas mājas spēles aizvadīja Aukštaitijas stadionā. Tas vienreiz uzvarēja Lietuvas PSR čempionātā, bet pēc neatkarības atjaunošanas septiņas reizes kļuva par Lietuvas čempioniem. Kluba panākumu kontā ir arī piecas reizes izcīnīts Lietuvas kauss un četras reizes Lietuvas superkauss. 2015. gadā finansiālu problēmu dēļ beidza pastāvēt.


Sauka (dabas parks)

Saukas dabas parks atrodas Jēkabpils novada Elkšņu, Saukas un Rites pagastā Sēlijā. Dabas parks izvietots Sēlijas paugurvaļņa augstākajā daļā, tā teritorijā ir Saukas ezers, Lielais Klauces ezers, Bukūzis, Aklais ezers, Klauces upe un Dūņupe. Uz austrumiem no Saukas ezera atrodas Ormaņkalns. Dabas parks valsts aizsardzības statusu ir ieguvis 1987. gadā. Teritorijas platība — 54 km².

Saukas dabas parka teritorija pa pagastiem sadalās sekojoši: Saukas pagasts 23,2km² (43%), Elkšņu pagasts 22,7km² (42% no kopplatības), Rites pagasts 8,1km² (15%). Saukas dabas parka centrālais objekts — Saukas ezers ir publiskā ūdenstilpe un atrodas Saukas pagasta teritorijā. Saukas dabas parka lielākās apdzīvotās vietas — Lones un Saukas ciemati atrodas Saukas dabas parka teritorijā, bet Klauces ciemats — Elkšņu teritorijā.


Aptumsums (nozīmju atdalīšana)

aptumsums — astronomiska parādība, kad viens debess ķermenis aizsedz Sauli vai nonāk cita ķermeņa ēnā; Saules aptumsums; Mēness aptumsums; Aptumsums (grāmata) — trešā grāmata Stefanijas Meieres "Krēslas" sērijā; Aptumsums (filma) — 2010. gada amerikāņu filma, kuras režisors ir Deivids Sleids.


Jet

Jet ir Austrālijas rokgrupa. Tā dibināta 2001. gadā. Grupa līdz šim ir pārdevusi 4 miljonus ierakstu, no kuriem 3,5 miljoni ir viņu debijas albums Get Born. Viņu līdz šim zināmākā dziesma ir debijas singls Are You Gonna Be My Girl.


Igauņu un krievu karagājiens uz Senlatviju (1223)

1223. gada Igauņu un krievu karagājiens uz Senlatviju notika 1223. gada martā un bija kā atriebības karagājiens pēc letu karagājiena uz Ugauniju, ko vadīja Ramēķis un Varigerbs un krustnešu, līvu un letu karagājiena uz Sakalu tā paša gada sākumā. Tajā piedalījās sakaliešu un ugauņu karaspēki, kuriem piebiedrojās krievu garnizoni, ko igauņi bija uzaicinājuši pie sevis sacelšanās laikā. Viņi izpostīja Imeras, Trikātas, Rozulas, Metsepoles un Turaidas novadus un nodedzināja visus šo letu un līvu novadu ciemus un katoļu baznīcas. Iebrucēji sapulcējās Lēdurgas ciemā un devās ar kara laupījumu mājup, tomēr viņus panāca letu karavadonis Ramēķis un kaujā nogalināja Vīlandes krievu garnizona vadoni Varemāru.

Arī krustneši nolēma no Rīgas doties vajāt igauņu iebrucējus. Viņiem piebiedrojās Zobenbrāļu ordeņa brāļi no Siguldas un Cēsīm un liels skaits līvu un letu karavīru. Pa Gaujas labā krasta ceļu viņi panāca igauņu karaspēku pie Imeras tilta (pāri Jumaras upei) un smagā kaujā uzvarēja tos.


Will.i.am

Viljams Džeimss Adamss jaunākais () (dzimis ), labāk pazīstams ar savu skatuves vārdu will.i.am, ir amerikāņu hiphopa un ritmblūza dziedātājs. Viņš pašlaik darbojās grupā The Black Eyed Peas.


Interscope Records

Interscope Records, ir ASV ierakstu kompānija, kura savu darbību sāka 1990. gadā. Vēlāk kompāniju nopirka Universal Music Group. Kompānija ir bāzēta ASV. Ar kompāniju ir sadarbojušies tādi izpildītāji kā Eltons Džons, U2, Tupaks Šakurs, Nine Inch Nails, Limp Bizkit, No Doubt, Primus, Black Eyed Peas, Pussycat Dolls, Dr. Dre, AFI, The All-American Rejects, Papa Roach, Jimmy Eat World, Playboi Carti, Juice WRLD, Lady Gaga un Rise Against.


Virgin Records

Virgin Records ir britu ierakstu kompānija, kuru 1972. gadā dibināja Ričards Brensons, Saimons Dreipers un Niks Pauels. 1992. gadā kompāniju pārņēma EMI, Brensonam par to saņemot apmēram 1 miljardu ASV dolāru. Kompānijas paspārnē ierakstus ir izdevuši neskaitāmi pasaulslaveni izpildītāji, piemēram, Maiks Oldfīlds (kura albums Tubular Bells bija kompānijas pirmais izdevums), Sex Pistols, The Human League, The Rolling Stones, Massive Attack, Spice Girls.


Krimuldas pagasts

Krimuldas pagasts ir viens no Siguldas novada pagastiem Gaujas labajā krastā ziemeļos no Siguldas. Robežojas ar sava novada Siguldas pilsētu un Siguldas, Inčukalna un Lēdurgas pagastiem, Cēsu novada Straupes un Līgatnes pagastiem, Saulkrastu novada Sējas pagastu un Limbažu novada Vidrižu pagastu. Pagasta centrs ir Raganā.


Kvadrātskābe

Kvadrātskābe jeb dihidroksiciklobutēndions (C₄H₂O₄) pieder pie cikliskajiem ketospirtiem. Tā ir balta kristāliska viela. Kvadrātskābe ir ciklobutēna atvasinājums un tās molekulā oglekļa atomi izvietojušies kvadrāta veidā — no tā cēlies vielas triviālais nosaukums (īstenībā kvadrātskābes molekula nav precīzs kvadrāts, jo saišu garumi starp oglekļa atomiem nav pilnīgi vienādi). Kvadrātskābe pieder pie stiprām skābēm (pK₂=2,2) un tās sāļus sauc par skvarātiem. Kvadrātskābe ir viena no retajām stabilajām vielām, kuras molekulā hidroksilgrupas pievienojušās dubultsaitei (parasti šādi savienojumi nekavējoties pārgrupējas; sk. arī enoli).


Mārtiņš Vācietis

Mārtiņš Vācietis ( — ) bija Latvijas Bruņoto spēku ģenerālis. Latvijas kara ministrs, Triju Zvaigžņu ordeņa kavalieris.


Adjutants

Adjutants ( 'tāds, kurš atbalsta, atbalstīdams, veicinādams') ir militārs amats daudzu valstu armijās.

Senāk adjutants bija arī dienesta pakāpe, bet vēlāk kļuva par militāro amatu. Adjutants visbiežāk ir augstākas dienesta pakāpes virsniekam vai štābam piekomandēts virsnieks, lai pildītu dažādus dienesta uzdevumus, kuros ietilpst speciālu uzdevumu izpilde, uzraudzība, kā arī kancelejas kārtošana.

Adjutants var pastāvēt arī kā amats pie augstām valsts amatpersonām, piemēram, valsts prezidenta, kur tas veic arī ceremoniālas funkcijas, piemēram, pavada prezidentu ārvalstu vizītēs.

Adjutantu pilnvaru apjoms un uzdevumi atšķiras atkarībā no katras valsts iekšējiem noteikumiem.


Orsē muzejs

Orsē muzejs () ir mākslas muzejs Francijas galvaspilsētā Parīzē, kas atrodas Sēnas upes krastā. 2009. gadā muzeju apmeklēja vairāk kā 3 miljoni tūristu. Pēc apmeklētāju skaita, tas ir trešais apmeklētākais muzejs Francijā un desmitais pasaulē. Tas vēstures piemineklis un viens Francijas simboliem. Muzeja kopējā platība ir 57 400 m². Tas tika atklāts 1986. gadā un tā atklāšanā piedalījās Francijas prezidents Fransuā Miterāns.

Muzeja kolekcija galvenokārt sastāv no franču mākslas darbiem, kas ir veidoti no 1848. līdz 1915. gadam. Kolekcijā ir atrodamas gleznas, skulptūras, mēbeles un fotogrāfijas. Muzejā ir atrodami Kloda Monē, Eduāra Manē, Edgara Degā, Pjēra Ogista Renuāra, Pola Sezana, Žorža Serā, Pola Gogēna un Vinsenta van Goga darbi.


The Null Corporation

The Null Corporation ir neatkarīga ierakstu kompānija, kas izdod grupu Nine Inch Nails un How to Destroy Angels mūziku. Divi pēdējie Nine Inch Nails albumi ir izlaisti ar The Null Corporation zīmolu. Ierakstu kompānijas nosaukums arī parādās saistībā ar abu grupu ciparu lejupielādēm.


Vācijas nosaukumi

Vācijas nosaukumi daudzām tautām ir ļoti atšķirīgi, jo liela nozīme ir bijusi Vācijas ģeogrāfiskajam stāvoklim Eiropas vidū un tās ilgstošajai vēsturei, kuras laikā tās teritoriju ir apdzīvojušas vairākas ciltis, kā arī vēlāk, kad veidojās pirmās valstiņas, tā nebija vienota, bet gan sadrumstalota. Iespējams, nevienai citai Eiropas valstij nav tik izteikti daudz atšķirīgu nosaukumu. Piemēram, vācu valodā šo valsti sauc par Deutschland, savukārt franču valodā dēvē par Allemagne, angļu valodā — par Germany, poļu valodā — par Niemcy, bet igauņu valodā — par Saksamaa.


Salu tilts

Salu tilts ir garākais tilts pār Daugavu Rīgā, kas būvēts kā Maskavas tilts no 1968. līdz 1976. gadam. Salu tilta satiksmes pārvadu kompleksā ietilpst 21 būve: 2 lielie tilti, 9 estakādes, 5 ceļu pārvadi, 3 tuneļi un 2 tilti pāri attekām. Kompleksa kopējais garums ir 3,5 km. Tilts šķērso Kojusalas grāvi, Zvirgzdusalu, Daugavu, Zaķusalu, Mazo Daugavu, Lucavsalu un Bieķengrāvi. Tilts savieno Lāčplēša un Krasta ielu ar Kārļa Ulmaņa gatvi un Mūkusalas ielu.


Rozula (novads)

Rozulas novads bija senās Idumejas zemes novads pie Metsepoles un Imeras robežām (tagadējais Stalbes pagasts). Indriķa hronikas tekstā pieminēts tikai vienu reizi sakarā ar 1223. gada pavasara notikumiem, kad sakalieši, ugaunieši un krievi izlaupīja letu un līvu zemes, tai skaitā Rozulu (Rosula).

Pēc tam igauņu sirotāji sapulcējās Lēdurgas novadā un devās atpakaļ uz austrumiem. Viņus kaujā pie Urēles sakāva Tālavas karavadonis Ramēķis un nogalināja Vīlandes krievu garnizona pavēlnieku Varemāru.


Naro-1

Naro-1 (sākotnējais nosaukums Korea Space Launch Vehicle jeb KSLV-1) ir Dienvidkorejas pirmā un vienīgā kosmiskā nesējraķete. Tā ir divpakāpju raķete, kuras pirmā pakāpe izgatavota Krievijā.

Divi pirmie lidojumi 2009. un 2010. gadā beigušies neveiksmīgi. Tikai trešajā startā 2013. gadā izdevās orbītā ievadīt pavadoni.


.ao

.ao ir Angolas Interneta augstākā līmeņa domēns (ccTLD).

Šo domēnu administrē Agostinho Neto Universitāte. Uz 2009. gada augustu reģistratora mājas lapa nav labota kopš 2001. gada decembra. Reģistratora mājas lapā ir pieejams dokuments, kurā ir aprakstīta reģistrēšanas kārtība un maksa par domēnu. Pastāv iespēja, ka šī kārtība un domēna cenas vairs nav aktuālas un ir novecojušas. Ārvalstu fiziskām un juridiskām personām ir iespējams reģistrēt tikai .it.ao apakšdomēnu.


Zvaigžņotā nakts

"Zvaigžņotā nakts" () ir nīderlandiešu mākslinieka Vinsenta van Goga 1889. gada glezna.

Gleznā attēlots skats no van Goga sanatorijas istabas loga Senremī. Kopš 1941. gada tā atrodas Ņujorkas Modernās mākslas muzeja kolekcijā. Tiek uzskatīts par vienu no van Goga labākajiem darbiem, kā arī par vienu no rietumu kultūras atpazīstamākajiem darbiem.


Kaboverde olimpiskajās spēlēs

Kaboverde olimpiskajās spēlēs pirmo reizi piedalījās 1996. gada vasaras olimpiādē, kad tās notika ASV pilsētā Atlantā. Līdz šim Kaboverde vēl nekad nav piedalījusies ziemas olimpiskajās spēlēs. Neviens valsts atlēts nav izcīnījis olimpisko medaļu.


Ilze Auzere

Ilze Auzere (iepriekšējā laulībā Ilze Jurkāne, dzimusi 1951. gada 12. novembrī Ņūdžersijā, ASV) ir latviešu baņķiere un finansiste, TV raidījumu vadītāja, kulinārijas eksperte, pavārgrāmatas "Dzīves garša" autore.


Svārstīgums

Svārstīgums jeb volatilitāte (, ), ko apzīmē ar simbolu σ, ir statistisks finanšu rādītājs, kas atspoguļo cenas svārstības noteiktā laika periodā.


Valmieras vēsture

Valmieras vēsture aptver laika periodu no Valmieras dibināšanas pie senā Gaujas tirdzniecības ceļa līdz mūsdienām.


Dagmāra Bārbale

Dagmāra Bārbale (dzimusi Dagmāra Leja ) ir latviešu horeogrāfe un dejas pedagoģe. Precējusies ar mūziķi un skaņu inženieri Kasparu Bārbalu.

Deju gaitas sāka 2,5 gadu vecumā tautas deju ansamblī (TDA) «Ieviņa», kur viņas māte (Māra Leja) strādāja par koncertmeistari. Pirmā pasniedzējas pieredze iegūta kā TDK «Dadzīši» un TDA «Ieviņa» vadītāja asistentei. Pēc vidusskolas beigšanas Smiltenē pārcēlās uz Rīgu un nokļuva deju skolā «Dzirnas». «Dzirnu» vadītājs Agris Daņiļēvičs drīz saprata, ka Dagmārai ir talants un patīk strādāt ar lielām cilvēku grupām. Kopš 2010. gada Dagmāra ir pedagogs deju skolā «Dzirnas». 2015. gadā viņa pārņēma TDA «Vektors» vadības grožus no Ulda Šteina.

Pirmā pieredze veidot laukuma zīmējumus bija palīdzot Agrim Daņiļēvičam iestudēt deju «Apkal manu kumeliņu» 2013. gada XV Deju svētku lieluzvedumā «Tēvu laipas». Strādājusi kā Agra Daņiļēviča asistente tādos uzvedumos kā «No zobena saule lēca» (bijusi arī soliste), «Zvaigžņu rakstu kalējiņi», «Lec, Saulīte» (arī soliste), «Spēlēju. Dancoju. Dejoju». Bijusi deju uzveduma "Gredzenus mijot" virsvadītāja (2016, Cēsu pils parks). Pirmo reizi par Deju svētku Virsvadītāju Dagmāra kļuva 2018. gadā — XVI Deju svētkos. Virsvadīs deju «Aug meitas kā liepas, puiši kā ozoli» pirmajā lieluzveduma «Māras zeme» daļā.

Dagmāra radījusi daudzas horeogrāfijas, kas ieguvušas augstas vietas jaunrades deju konkursos. 2018. gada 4. maija lieluzvedumam «Vēstījums rakstos» Dagmāra Bārbale kopā ar Agri Daņiļēviču un Gintu Baumani veidojuši jaunas horeogrāfijas muzikālās apvienības «Raxtu Raxti» skaņdarbiem. 2019. gadā viņa ieguva Dejas balvu kategorijā "Skatuviskās tautas dejas horeogrāfe/s" par darbu pie deju lieluzveduma "Vēstījums rakstos".


Reisagrāvis

Reisagrāvis (arī Smilšu grāvis) ir Rīgas līcī ietekoša upe Limbažu novadā, starp Katlapiem ziemeļos uz Svētciemu dienvidos. Tek rietumu virzienā. Ietek Rīgas līcī uz ziemeļiem no Ķeguļaraga. Reisagrāvi šķērso valsts autoceļš A1 (Rīga (Baltezers)—Igaunijas robeža (Ainaži)).


Baņuta Rubess

Baņuta Rubess (dzimusi Toronto, Kanādā) ir teātra un operas režisore, starptautiska līmeņa pasniedzēja un konsultante, kā arī rakstniece. Zinātņu doktore, Dr.phil. Baņuta Rubess ir pasniedzēja Toronto Universitātē un apmācību vadītāja uzņēmumā "HUNT Communication".

1977. gadā beigusi Kvīnsas universitāti (Queen's University) Kanādā, iegūstot bakalaura grādu vēsturē un drāmā. Doktora grāds mūsdienu vēsturē Oksfordā 1981. gadā. B. Rubess ir viena no pirmajām sievietēm, kura ieguvusi Rodas stipendiju. Baņuta Rubess brīvi pārvalda latviešu, angļu, vācu un franču valodu, ir pamatzināšanas krievu valodā un hindi.


Inese Andersone

Inese Andersone (dzimusi ) ir Latvijas uzņēmēja un politiķe. Kopš 2017. gada — Rīgas domes deputāte no partijas «Vienotība».


Vēverupe

Vēverupe (arī Krožupe, Vēverupīte) ir Rīgas līcī ietekoša upe Limbažu novadā.

Tek rietumu virzienā, saniedzot autoceļu A1 (Rīga (Baltezers)—Igaunijas robeža (Ainaži)), pagriežas uz ziemeļiem, tek paralēli ceļam. Pirms autoceļš A1 šķērso Vēverupi, lejtecē atkal pagriežas uz rietumiem. Ietek Rīgas līcī uz dienvidiem no Ainažiem.


Iveta Ķelle

Iveta Ķelle (dzimusi ) ir Latvijas Ģimenes plānošanas un seksuālās veselības asociācijas "Papardes zieds" valdes priekšsēdētāja.

Iveta Ķelle 1983. gadā ir beigusi Liepājas 1. vidusskolu. 1985. gadā ieguvusi diplomu kā medicīnas feldšere Sarkanā Krusta māsu skolā. Savukārt 2000. gadā ieguvusi bakalaura grādu filoloģijā, pabeidzot studijas Latvijas Universitātes Moderno valodu fakultātē.

Kopš 2003. gada Iveta Ķelle ir biedrības "Papardes zieds" valdes priekšsēdētāja. Veselība (galvenokārt, seksuālā un reproduktīvā), neformālā izglītība un NVO sektors ir I. Ķelles profesionālās darbības lauks. I. Ķelle nodrošina organizācijas darba vadību, tās atbilstību starptautiskiem standartiem. Interešu pārstāvība un to aizstāvība pašvaldībās, ministrijās, starptautiskās institūcijās, kā arī tiesiskā regulējuma pārzināšana un diskusijas ar vecākiem ietilpst Ivetas ikdienas darba pienākumos. Īpaši tiek aizstāvētas jauniešu un sieviešu tiesības.

Iveta ir rokasgrāmatas veselības aprūpes profesionāļiem "Jauniešiem draudzīgi veselības pakalpojumi" līdzautore un projekta vadītāja (2002. gads).


Arbidāni

Arbidāni (arī Ārbidāni) ir ciems Jēkabpils novada Sēlpils pagastā, kas atrodas pie autoceļa V803 (Sala–Zilkalne). Atrodas pagasta dienvidu daļā 12,2 km no pagasta centra Sēlijas, 19,6 km no novada centra Jēkabpils un 128,7 km no Rīgas.

Vēsturiski Arbidānos atradās viens no Strūves ģeodēziskā loka punktiem.


Rudīte Losāne

Rudīte Losāne (dzimusi Rudīte Rutkaste ir dzejniece, Iļģuciema sieviešu cietuma kapelāne, LELB evaņģēliste Vangažu draudzē, LLSTA (Latviešu Luterāņu Sieviešu Teoloģu Apvienība) prezidente, kā arī PFI (Prison Fellowship International) Latvijas nodaļas valdes locekle.

Rudīte Losāne dzimusi Kuldīgā, kalpotājas un galdnieka ģimenē. Ģimene nebija tradicionāli reliģioza. Vecāki Staļina laikā bija represēti, jo katrs savā veidā un izpratnē bija cīnījušies par brīvu Latviju. Pēc atgriešanās Latvijā vienmēr bijuši čekas uzraudzībā. Rudītei un viņas brālim neko par Dievu nestāstīja. Māte bijusi ticīga, tēvs neesot ticējis Dievam.

Rudīte bijusi gan oktobrēnos, gan pionieros, gan komjaunatnē. Rudīte Dievu iepazinusi vairākos personīgos pārdzīvojumos un dzīves notikumu atbilžu meklējumos. Kuldīgā apmeklējusi gan Svētās Annas, gan Svētās Katrīnas baznīcu. Daudz iemācījusies no mācītāja Viestura Pirro.

1976. gadā beigusi Aizputes vidusskolu, 1980. gadā beigusi Latvijas Valsts konservatorijas Kultūrizglītības darbinieku nodaļu, no 1998. gada līdz 2000. gadam mācījusies Latvijas ev. lut. Kristīgajā akadēmijā. Ieguvusi maģistra grādu Latvijas Universitātes Teoloģijas fakultātē, šobrīd studē Teoloģijas un reliģiju zinātnes doktora studiju programmā.


Sanita Jemberga

Dzimusi Kuldīgā. Bakalaura grādu sociālajās zinātnēs ieguvusi 2000. gadā Latvijas Universitātē, savukārt maģistra grādu politiskajā komunikācijā 2002. gadā Šefīldas Universitātē (University of Sheffield). Sanitas dzimtā valoda ir latviešu, kā arī brīvi pārvalda angļu, krievu un franču valodu.

Sanita Jemberga strādā mediju sfērā kopš 1995. gada. Kā korespondente strādājusi BNS (Baltic News Service) no 1995. līdz 1999. gadam, kā korespondente LNT — no 1998. līdz 1999. gadam. Laika posmā no 1999. gada līdz 2001. gadam bijusi ziņu aģentūras BNS galvenā redaktore. No 2002. gada līdz 2009. gadam strādājusi par korespondenti laikrakstā "Diena". 2010. gadā bija viena no žurnāla IR izveidotājiem, kā arī vecākā korespondente. No 2011. gada līdz 2014. gadam S. Jemberga strādāja Eiropas Komisijā kā preses nodaļas vadītāja (head of press relations).

Šobrīd Sanita Jemberga strādā Rīgas Ekonomikas Augstskolā, kur pasniedz plašsaziņas līdzekļu lietotprasmes kursu. Kopš 2009. gada strādā kā mediju analītiķe EDSO/Demokrātisko institūciju un cilvēktiesību biroja vēlēšanu misijās. Kopš 2015. gada ir Latvijas valdības pārstāve UNESCO Starptautiskajā programmā, kas paredzēta komunikācijas attīstībai (UNESCO's International Programme for the Development of Communication — IPDC). 2015. gadā S. Jemberga tika ievēlēta par Latvijas Žurnālistu asociācijas priekšsēdētāju, taču 2016. gadā atkāpās no šī amata.


Avārijdroša riepa

Avārijdroša riepa (pazīstama arī kā "run-flat" riepa) ir riepa, kas saglabā automobiļa vadāmības īpašības arī gaisa spiediena zuduma gadījumā. Riepas bojājuma gadījumā ar to vēl iespējams ar ierobežotu ātrumu nobraukt noteiktu attālumu (ievērojot riepas ražotāja norādes).


Pac-Man

Pac-Man jeb "Pakmens" (, Pakkuman) ir japāņu kompānijas Namco izdota videospēle. Spēli izveidojis japāņu videospēļu dizaineris Toru Ivatani. Galvenais videospēles tēls vēlāk parādījās arī daudzās citās videospēlēs, kā arī televīzijas seriālā. Videospēles Pac-Man izveidošanu dēvē par pagrieziena punktu videospēļu izstrādē, spēle strauji ieguva popularitāti, kļūstot par kultūras fenomenu. Spēle ir saglabājusi savu popularitāti vairāk nekā trīsdesmit gadus, to spēlē arī mūsdienās.


Līga Rundāne

Līga Rundāne (dzimusi ) ir latviešu dzejniece, skolotāja un drāmas terapijas speciāliste. Raksta pārsvarā latgaliešu rakstu valodā.


Vita Matīss

Vita Matīss (dzimusi 1955. gada 10. martā) ir amerikāņu izcelsmes latviešu politoloģe, starptautisko attiecību un diplomātijas eksperte, pirmā "Sorosa Fonds Latvija" izpilddirektore.


Ilze Brands-Kehris

Ilze Brands-Kehris (dzimusi 1960. gadā) ir latviešu politoloģe un cilvēktiesību eksperte, bijusi Latvijas Cilvēktiesību centra direktore un ieņēmusi augstus amatus starptautiskās cilvēktiesību organizācijās. Viņa ir pirmā Baltijas valstu pārstāve, kas kā eksperte ievēlēta ANO Cilvēktiesību padomē.

Ilze Brands-Kehris dzimusi 1960. gada 12. jūnijā Hudingē, Zviedrijā. Vispārējo izglītību apguvusi zviedru un franču valodās. Brīvi runā latviešu, angļu, franču, krievu un zviedru valodā. Bijusi precējusies ar ekonomistu un politiķi Ojāru Kehri.


Iluta Lāce

Iluta Lāce (dzimusi 1975. gadā) ir Latvijas eksperte jautājumos par vardarbību ģimenē un cilvēku tirdzniecību, biedrības "Centrs MARTA" valdes locekle un direktore. Viņa dibināja biedrību 2000. gada 5. maijā, sadarbības projekta rezultātā ar Somijas-Zviedrijas sieviešu centru "Marta". 2014. gadā Lāce saņēmusi Somijas valdības apbalvojumu par ieguldījumu sieviešu tiesību veicināšanā.

Iluta Lāce ir bijusi Eiropas Sieviešu apvienības (European Women's Lobby) viceprezidente.


Elga Freiberga

Elga Freiberga (dzimusi , mirusi ) bija latviešu filozofe, docētāja, pētniece un tulkotāja. Latvijas Universitātes Vēstures un filozofijas fakultātes asociētā profesore un Latvijas Universitātes Filozofijas un socioloģijas institūta vadošā pētniece. Publicēja pētījumus un lasīja lekcijas estētikā, mūsdienu franču filozofijā, fenomenoloģijā, semiotikā un citās filozofijas un humanitāro zinātņu jomās.


Krišjāņa Valdemāra Rīgas jūrskola

Krišjāņa Valdemāra Rīgas jūrskola bija viena no Latvijas jūrskolām, kas no 1922. līdz 1941. gadam atradās Jūrnieku namā Kuģu ielā 25.


Oksfordas angļu valodas vārdnīca

Oksfordas angļu valodas vārdnīca () ir galvenā angļu valodas vārdnīca, ko izdod Oxford University Press. Vārdnīcā izsekojama angļu valodas attīstība laika gaitā.


Ļebedevs

Ļebedevs (, no vārda лебедь — 'gulbis'; vīriešu dzimtē Ļebedeva (Ле́бедева)) ir krievu cilmes uzvārds. Sestais biežākais uzvārds (aiz Smirnovs, Ivanovs, Kuzņecovs, Sokolovs, Popovs) Krievijā. Cilvēki ar šādu uzvārdu:

Artemijs Ļebedevs (Артемий Лебедев; 1975) — Krievijas dizaineris, uzņēmējs un blogeris; Deniss Ļebedevs (Денис Лебедев; 1979) — Krievijas bokseris; Marks Ļebedevs (1937) ― Latvijas aktieris.


Vecozols

Imants Vecozols (1933) — latviešu gleznotājs un mākslas pedagogs; Jūlijs Vecozols (1884—1945) — latviešu rakstnieks, žurnālists, skolotājs un ierēdnis.


Bule

Bule (, "griba, padome, sapulce") bija valsts padome senajā Grieķijā. Monarhistiskajās polisās tā bija konsultatīvs orgāns valdnieka paspārnē; oligarhiskajās — koleģiāls varas orgāns, kuru veidoja aristokrātija; demokrātiskajās — pilsoņu municipāla padome ar plašām pilnvarām.

Sengrieķu sabiedrībai attīstoties termins "bule" attiecās uz valsts padomi demokrātiskajās polisās. Pazīstamākā ir Atēnu bule, kuru izveidoja Solons, bet pēc tam 508—507. gados pr.Kr. uzlaboja Klisfens. Atēnu bules īpatnība bija tā, ka 500 buleitus izvēlējās no visu Atikas pilntiesīgu pilsoņu vidus ar lozēšanas palīdzību. Piecu simtu padome ietvēra sevī trīs varas atzarus: likumdošanas varu, izpildvaru un tiesas varu. Taču nevienā no tām viņu pilnvaras nebija absolūtas. Šādā veidā bule kļuva par atēniešu demokrātijas pamatu līdz pat laikam, kad pilsētu iekaroja Maķedonija 4. gadsimta pr.Kr. otrajā pusē.

Pēc Korintas kongresa lēmuma 338—337. gados pr.Kr. tika izveidota visgrieķu kopējā padome — sinedrijs. Faktiski līdz ar to grieķu polisas pārstāja būt neatkarīgas. To vietējās bules zaudēja likumdošanas un izpildvaras galvenā orgāna statusu, pār kurām pārāka varēja būt vienīgi tautas sapulce.


Špīlberga

Špīlberga (), iepriekš Špīlberga pie Knitelfeldes () ir pilsēta Austrijā, Štīrijas federālajā zemē. Pilsētā dzīvo aptuveni 5000 iedzīvotāju un tā atrodas uz ziemeļiem no Mūras, starp Celtvegas un Knitelfeldes pilsētām.

Špīlbergā atrodas autosporta trase Red Bull Rings (iepriekš zināma kā A1-Ring un Österreichring). No 1970. līdz 1987. gadam un no 1997. līdz 2003. gadam šeit norisinājās Austrijas Grand Prix. 2014. gadā trase atgriezās Formula 1 kalendārā.


Vargass

Edvardo Vargass (Eduardo Vargas; 1989) — Čīles futbolists; Rubens Vargass (Ruben Vargas; 1998) — Šveices futbolists; Žetuliu Vargass — Brazīlijas prezidents no 1930. līdz 1945. gadam un no 1951. līdz 1954. gadam.


Hītons

Čārlijs Hītons (Charlie Heaton; dzimis 1994. gadā) — angļu aktieris un mūziķis Toms Hītons (Tom Heaton; dzimis 1986. gadā) — angļu futbolists


Gailums

Patriks Gailums — latviešu vieglatlēts, šķēpmetējs (dzimis 1998. gadā); Ritvars Gailums — latviešu aktieris (dzimis 1981. gadā).


Poulsens

Jusufs Poulsens (Yussuf Poulsen; 1994) — Dānijas futbolists; Kristians Poulsens (Christian Poulsen, 1980) — Dānijas futbolists un treneris; Mortens Poulsens (Morten Poulsen, 1988) — Dānijas hokejists.


Šneidere

Jana Šneidere (Jana Schneider; 2002) — vācu šahiste; Magda Šneidere (Magda Schneider; 1909—1996) — vācu aktrise; Mudīte Šneidere (1934) — latviešu aktrise un rakstniece; Romija Šneidere (Romy Schneider; 1938—1982) — vācu un franču aktrise; Sofija Šneidere (Sophia Schneider; 1997) — vācu biatloniste; Vera Šneidere (1929—2005) — latviešu aktrise.


Haritonovs

Haritonovs (, no personvārda Haritons (Харитон); sieviešu dzimtē Haritonova (Харито́нова)) ir krievu cilmes uzvārds. Cilvēki ar šo uzvārdu: Aleksandrs Haritonovs (Александр Сергеевич Харитонов; 1986) — Krievijas šaha lielmeistars; Andrejs Haritonovs (Андрей Владимирович Харитонов; 1959—2012) — Krievijas šaha lielmeistars; Ivans Haritonovs — 1990. gadu Latvijas kriminālā autoritāte.


Goslers

Cilvēki ar šādu uzvārdu: Alfrēds fon Goslers (Alfred von Goßler, 1867—1946) — Oberosta Kurzemes pārvaldes apgabala pārvaldes vadītājs Jelgavā, vēlāk Rīgā (1917—1918); Gustavs Goslers (Gustav Goßler; 1879—1940) — vācu airētājs, olimpiskais čempions; Kārlis Goslers (Carl Goßler; 1885—1914) — vācu airētājs, olimpiskais čempions; Oskars Goslers (Oskar Goßler; 1875—1953) — vācu airētājs, olimpiskais čempions.


Kalvo

Anne Hjersti Kalvo (Anne Kjersti Kalvå; 1992) ― norvēģu distanču slēpotāja; Fransisko Kalvo (Francisco Calvo; 1992) ― Kostarikas futbolists.


Zande

Diāna Zande (1963) — latviešu psiholoģe, psihoterapeite; Rihards Zande (1918—1997) — Latvijas Centrālās padomes loceklis un Lielbritānijas izlūkdienesta darbinieks.


Gusmans

Dāvids Gusmans; Džonatans de Gusmans; Nahuels Gusmans (Nahuel Guzmán; dzimis 1986), Argentīnas futbolists.


Hektors

Hektors (, ) sengrieķu mitoloģijā bija Trojas princis un trojiešu karavadonis Trojas karā. Viņš bija Trojas valdnieka Priāma un viņa sievas Hekabes vecākais dēls. Hektors tiek minēts Homēra eposā "Iliāda". Eposā Hektors ir attēlots kā sievu Andromahi mīlošs, gadīgs tēvs. Viņš aizstāvēja arī savu jaunāko brāli Parīdu, kura mīlestība pret Helēnu izraisīja Trojas karu. Hektoru nogalināja Ahillejs.


Leruā

Leruā (burātājs) (Leroy) — franču burātājs; Adriens Leruā (Adrien Leroy; 1981) — Francijas FIDE meistars šahā un dzejnieks; Pols Leruā (Paul Leroy) — franču paukotājs; Žoržs Leruā (Georges Le Roy; 1873—1953) — franču paukotājs.


Milbrets

Arnolds Milbrets — latviešu aktieris (1905—1968) Mārtiņš Milbrets — latviešu mākslinieks un scenogrāfs (1965—2019)


Feldbergs

Feldbergs — kalns Bādenē-Virtembergā; Ģirts Feldbergs — latviešu peldētājs; Ojārs Feldbergs (dzimis 1947) — latviešu tēlnieks.


Kolmanis

Arvis Kolmanis (1959) — rakstnieks, scenārists, tulkotājs; ansis (pilnajā vārdā Ansis Kolmanis) — mūziķis, mūzikas producents; Kārlis Kolmanis — mūziķis, mūzikas producents.


Spensere

Diāna Spensere, zināma arī kā princese Diāna, (Diana Spencer; 1961—1997) — Apvienotās Karalistes karaliskās ģimenes locekle, Apvienotās Karalistes karaļa Čārlza pirmā sieva un prinču Viljama un Harija māte; Ebigeila Spensere (Abigail Spencer; 1981) ― amerikāņu aktrise; Oktāvija Spensere (Octavia Spencer; 1972) — amerikāņu aktrise un grāmatu autore; "Spensere" (Spencer) — 2021. gada vēsturiska drāmas filma.


Kēnigs

Antoņīns Kēnigs (Antonín König; 1863—1911) — čehu gleznotājs, ilustrators un šaha problēmists; Gerhards Kēnigs (Johann König; 1728—1785) — vācbaltu farmaceits, ārsts un dabaspētnieks.


Bikše

Aigars Bikše (1969) — latviešu tēlnieks un augstskolas pasniedzējs, 13. Saeimas deputāts; Indulis Bikše (1995) ― latviešu distanču slēpotājs.


Rīgas Reinholda Šmēlinga vidusskola

Rīgas Reinholda Šmēlinga vidusskola, agrāk Rīgas vakara ģimnāzija (RVĢ), ir vispārējās vidējās izglītības iestāde Gaiziņa ielā 1, Rīgā.


Amirs Tāki

Amirs Tāki (, dzimis ) ir britu-irāņu revolucionārs, hakeris un programmētājs, kurš ir zināms ar savu darbību Bitcoin projektā, kā arī vairāku atvērtā pirmkoda projektu pionieris. 2014. gadā žurnāls "Forbes" iekļāva Tāki savā "30 zem 30" sarakstā. Aizrāvies ar kurdu Rožavas revolūcijas idejām, Tāki Sīrijas pilsoņu kara ietvaros Tautas aizsardzības vienību sastāvā karoja pret Islāma valsti, kā arī piedalījās dažādos sabiedriskos un ekonomiskos projektos, kopumā Sīrijā pavadot pusotru gadu.


Idas kalns

Idas kalns ir augstākais kalns Krētas salā, Grieķijā. Tā augstums ir 2456 m, tas atrodas salas centrālajā daļā.


Ziemeļvalstu ģimnāzija

Ziemeļvalstu ģimnāzija (ZVĢ) ir vispārējās vidējās izglītības iestāde, kas atrodas Paula Lejiņa ielā 12 Zolitūdē, Rīgā, sākumskola atrodas Anniņmuižas ielā 11. Tā ir vienīgā skola Latvijā, kur vienkopus var apgūt zviedru, norvēģu, somu un dāņu valodu. Kopš dibināšanas skolā ir strādājuši gandrīz 30 viesskolotāji no Zviedrijas, Somijas, Norvēģijas, Dānijas, ASV un Igaunijas.


Iveta Kažoka

Iveta Kažoka (dzimusi 1982. gadā) ir domnīcas "Sabiedriskās politikas centrs PROVIDUS" direktore un vadošā pētniece, kas specializējas labas pārvaldības un sabiedrības līdzdalības jautājumos Latvijā un Eiropas Savienībā. Viņas zināšanas izmanto Saeimas komisijas un Ministru Kabineta sistēmas darba grupas, strādājot ar jautājumiem, kas skar, piemēram, politisko partiju regulēšanu vai sabiedrības iesaisti lēmumu pieņemšanā.

Kažokai ir Latvijas Universitātes maģistra grāds tiesību zinātnēs, kā arī papildus starpuniversitāšu diploms Eiropas Savienības tiesībās. Viņa ir bijusi vieslektore augstskolās, lasot kursus par publiskajām tiesībām, publiskās pārvaldes tiesībām un tiesību filozofiju. Pirms darba uzsākšanas "PROVIDUS" 2005. gadā, Iveta strādāja Tieslietu ministrijā.


Režisors

Režisors ir viena no pamatprofesijām teātra mākslā. Režisors realizē savu iestudējuma koncepciju un dramaturģijas materiāla (lugas, romāna, stāsta, dokumentālas literatūras) interpretāciju. Režisors organizē teātra iestudējuma izveidošanu un konsultē visus ar iestudējumu saistītos cilvēkus — aktierus, skatuves māksliniekus, gaismotājus, mūziķus un citus. Režisors vada teātra, operas vai mūzikla iestudējuma mēģinājumus, kā arī ir atbildīgs par izrādes māksliniecisko sniegumu.


Komiķis

Komiķis ir persona, kuras darbs ir izklaidēt publiku ar jokiem vai smieklīgām darbībām. Komiķi visbiežāk ir aktieri vai humoristisku televīzijas raidījumu vadītāji. Komiķu joki var būt izteikti gan verbāli, gan attēloti ar kustībām. Komiķi var uzstāties gan atsevišķi, gan kopā ar citiem. Dažkārt tie mēdz iesaistīt savā priekšnesumā arī skatītājus.


Babrāni

Babrāni ir ciems Jēkabpils novada Sēlpils pagastā. Atrodas pagasta ziemeļos 6,9 km no pagasta centra Sēlijas, 12,5 km no Salas un 122,4 km no Rīgas.

Apdzīvotā vieta atrodas pie autoceļa V813 (Stūrāni–Puļpāni).


Bajāri (Sēlpils pagasts)

Bajāri (arī Ņerpāni) ir ciems Jēkabpils novada Sēlpils pagastā. Atrodas pagasta ziemeļaustrumu daļā 7,6 km no pagasta centra Sēlijas, 8,2 km no Salas un 124,6 km no Rīgas.

Apdzīvotā vieta uz ziemeļiem no Pūķupītes izteces no Vīķu ezera.


Bisenieki (Sēlpils pagasts)

Bisenieki (arī Alināni) ir ciems Jēkabpils novada Sēlpils pagastā. Atrodas pagasta centrālajā daļā 7,1 km no pagasta centra Sēlijas, 17,6 km no Salas un 123,6 km no Rīgas.

Apdzīvotā vieta atrodas starp Sēlpili ziemeļos un Alinānu purvu dienvidos.


Bitānkalns

Bitānkalns (arī Bitāni) ir ciems Jēkabpils novada Sēlpils pagastā. Atrodas pagasta austrumu daļā 5,9 km no pagasta centra Sēlijas, 7,1 km no Salas un 122,9 km no Rīgas.

Apdzīvotā vieta atrodas Vīķu ezera dienvidaustrumu krastā. Apdzīvotā vieta vedojusies ap vēsturisko Reneberģu muižu (Gut Renneberg).


Bitāni

Bitāni ir apdzīvota vieta Aizkraukles novada Seces pagastā. Izvietojusies pagasta ziemeļrietumos no pagasta centra Seces, no novada centra Aizkraukles un no Rīgas.

Apdzīvotā vieta veidojusies ap bijušās Bitanu pusmuižas (Bitan) centru.


Brūlāni

Brūlāni (arī Brulāni) ir ciems Jēkabpils novada Sēlpils pagastā. Atrodas pagasta ziemeļrietumu daļā 1,9 km no pagasta centra Sēlijas, 9,6 km no Salas un 118,9 km no Rīgas.

Apdzīvotā vieta atrodas pie autoceļa P76 (Aizkraukle—Jēkabpils).


Topinambūrs

Bumbuļu topinambūrs (Helianthus tuberosus) ir daudzgadīgs kurvjziežu dzimtas lakstaugs. To vasas daļa var izaugt līdz 2,5 m augsta. Pie saknēm atrodas gumi. Dabiskais izplatības areāls ir Ziemeļamerika. Kopš 17. gadsimta ieviesies arī Eiropā, tostarp arī Latvijā. Topinambūru izmanto lopbarībā. Topinambūru gumus izmanto arī cilvēku uzturā. Topinambūra auglis ir plēkšņveidīgs sēklenis.


Baltijas Asambleja

Baltijas Asambleja (, ) ir reģionāla Baltijas valstu organizācija, kas nodrošina Igaunijas, Latvijas un Lietuvas parlamentu sadarbību. Asamblejā katras dalībvalsts parlamentu pārstāv no 12-20 deputātu lielas nacionālās delegācijas. Organizācija ir izveidota 1991. gada 8. novembrī. Baltijas Asamblejas galvenā mītnes vieta un sekretariāts atrodas Rīgā, bet oficialās valodas ir igauņu, latviešu un lietuviešu.

Asambleja ir tiesīga izteikt savu viedokli rezolūciju, lēmumu, deklarāciju un ieteikumu formā Baltijas valstu nacionālajiem parlamentiem un valdībām, bet citām starptautiskajām un reģionālajām institūcijām - aicinājumu, priekšlikumu un paziņojumu formā. Baltijas Asamblejā darbojas piecas pastāvīgās komitejas kā ekonomikas, enerģētikas un inovāciju komiteja, izglītības, zinātnes un kultūras komiteja, dabas resursu un vides organizācija, tieslietu un drošības organizācija un labklājības organizācija.

Kopš 1994. gada tiek piešķirta Baltijas Asamblejas balva literatūrā, mākslā un zinātnē.


Stīvs Makvīns (aktieris)

Terenss Stīvens Makvīns (; dzimis , miris ), plašāk zināms kā Stīvs Makvīns (Steve McQueen), bija amerikāņu aktieris. 1966. gada Amerikas Kinoakadēmijas balvu pasniegšanas ceremonijā tika nominēts labākā aktiera kategorijai par tēlojumu filmā The Sand Pebbles. Citas viņa ievērojamas filmas ir "Lieliskais septiņnieks", "Lielā bēgšana", The Cincinnati Kid, "Tomasa Krauna afēra", Bullitt, The Getaway un "Tauriņš". 1974. gadā viņš kļuva par vispelnošāko aktieri pasaulē, lai gan nebija filmējies kinofilmās četrus gadus.

Stīvs Makvīns bija kaislīgs autovadītājs un motociklists. Viņš ir piedalījies arī vairākās autosacīkstēs. Filmās pats izpildīja trikus ar automašīnām un motocikliem. Divas reizes viņam ir atņemtas autovadītāja tiesības par pārsniegtu braukšanas ātrumu.

1978. gadā Makvīnam sākās veselības problēmas. 1979. gada 22. decembrī pēc filmas The Hunter filmēšanas biopsija atklāja pleiras mezoteliomu, ar azbesta iedarbību saistītu vēzi, ko nevar izārstēt. Makvīns nomira Huaresas slimnīcā Meksikā 1980. gada 7. novembrī, 50 gadu vecumā, no sirdslēkmes 12 stundas pēc metastāziskā audzēja operācijas.


Lūcija Zamaiča

Lūcija Zamaiča, arī Lūcija Zamaič (dzimusi , mirusi ) bija latviešu rakstniece, dzejniece, arī aktīva sabiedrības dāma un sieviešu tiesību aizstāve. Savas literārās darbības dēļ 20. gadsimta 20.–30. gados vairākkārt tikusi apsūdzēta sabiedrības tikumības graušanā. Dzimusi Vecsaules pagasta "Lielerķenos", saimnieka ģimenē.

Izglītību ieguvusi Bauskas meiteņu skolā (1907.), Jelgavas tirdzniecības skolā (1908. -1910.) un Rīgas pilsētas Viļa Olava komercskolā (1910.- 1912.) Laikā no 1925. līdz 1927. gadam studiju nolūkā uzturējusies Francijā, Itālijā un Alžīrijā.


Buivāni

Buivāni ir ciems Jēkabpils novada Sēlpils pagastā. Atrodas pagasta ziemeļdaļā 5,7 km no pagasta centra Sēlijas, 11,3 km no Salas un 122,7 km no Rīgas.

Apdzīvotā vieta atrodas netālu no autoceļa V813 (Stūrāni–Puļpāni).


Daugavas stacija

Daugavas stacija ir ciems Jēkabpils novada Sēlpils pagastā. Atrodas pagasta ziemeļrietumu daļā 6,0 km no pagasta centra Sēlijas, 5,3 km no Salas un 123,0 km no Rīgas.

Apdzīvotā vieta atrodas pie dzelzceļa līnijas Jelgava—Krustpils stacijas Daugava un autoceļa P76 (Aizkraukle–Jēkabpils).


Ezerciems

Ezerciems - vasarnīcu ciems Daugavpilī Ezerciems - ciems Madonas novadā Ezerciems - ciems Salas novadā Ezerciems - ciems Talsu novadā


Ezerciems (Sēlpils pagasts)

Ezerciems (arī Viesītes, Vīķu pusmuiža) ir ciems Jēkabpils novada Sēlpils pagastā. Atrodas pagasta austrumu daļā 3,9 km no pagasta centra Sēlijas, 6,8 km no Salas un 120,9 km no Rīgas.

Apdzīvotā vieta atrodas pie autoceļa P76 (Aizkraukle–Jēkabpils), Vīķu ezera dienvidu krastā, pie Vīķupītes ietekas tajā.


Īlenāni

Īlenāni (arī Ilipāni, Īlenānu kalns) ir ciems Jēkabpils novada Sēlpils pagastā. Atrodas pagasta dienvidrietumu daļā 8,7 km no pagasta centra Sēlijas, 19,2 km no Salas un 125,2 km no Rīgas.

Apdzīvotā vieta atrodas nomaļus no valsts autoceļiem, uz dienvidiem no Nikmaņu dīķa un rietumiem no Alinānu purva.


Gugenheima muzejs Bilbao

Gugenheima muzejs Bilbao (, ) ir mūsdienu mākslas muzejs Bilbao, Spānijā.

Muzeja arhitekts ir Frenks Gērijs, to 1997. gada oktobrī atklāja Spānijas karalis Huans Karloss I. Viens no lielākajiem muzejiem Spānijā. Muzeja ēka ir viens no visvairāk apbrīnotajiem mūsdienu arhitektūras darbiem. 2007. gada 31. decembrī nacionālais parks atzīts par vienu no Divpadsmit Spānijas dārgumiem. 2010. gadā veiktajā arhitektu aptaujā to bieži sauca par nozīmīgāko pēc 1980. gada pabeigto darbu.


Node-RED

Node-RED ir plūsmas bāzētas vizuālās programmēšanas rīks. Tas ir veidots uz Node.js pamata, un ir pieejams kā rediģēšanas vide tīmekļa lietotnēs. Node-RED plaši izmanto, lai definētu ziņojumu ienākošās un izejošās plūsmas lietu interneta ierīcēm, lietojumprogrammu saskarnēm (API), tiešsaistes pakalpojumiem un citur.

Pateicoties Node.js notikumu cilpas nebloķējošajam modelim, Node-RED ir resursu mazprasīga programmatūra. Tādējādi tā darbojas gan uz lētas aparatūras, piemēram, Raspberry Pi, gan mākoņpakalpojumos.

Node-RED nodrošina pārlūkprogrammā lietojamu plūsmu redaktoru. Plūsmu elementi tiek saglabāti JSON formātā.


Saules banka

Akciju sabiedrība «Saules banka» bija Latvijas banka (1992—2001). Izveidota 1992. gadā ar nosaukumu Slāvu banka, 1993. gadā pārdēvēta par Saules banku. 2001. gadā apvienojās ar Rietumu banku.


International Sport and Leisure

International Sport and Leisure (ISL) bija Šveices sporta mārketinga kompānija, kas bija cieši saistīta ar FIFA. ISL sabruka 2001. gadā ar parādiem 153 miljonu latu apmērā.


Naņdzjinas slaktiņš

Naņdzjinas slaktiņš bija japāņu karavīru pēc Naņdzjinas ieņemšanas veikta pilsētas iedzīvotāju masveida nogalināšana Otrajā Ķīnas—Japānas karā. Tā notika sešu nedēļu garumā no . Šajā periodā tika nogalināti civiliedzīvotāji un atbruņoti karavīri, kuru kopējais skaits svārstās no 40 000 līdz 300 000. Vēl notika plaša izvarošana un laupīšana.

Šis joprojām ir strīdīgs politisks jautājums un viens no abu valstu attiecību šķelšanās jautājumiem. Ķīnas valdība tiek apsūdzēta nogalināto skaita un citu aspektu pārspīlēšanā, bet japāņu nacionālisti apgalvo, ka Ķīna masveida slepkavības safabricēja propagandas nolūkiem. Tas arī ir viens no galvenajiem tematiem Japānas attiecībās ar citām Āzijas un Klusā okeāna valstīm.

Japānas valdība atzīst, ka slaktiņš ir noticis, un to apstiprinājuši arī japāņu kara veterāni. Tomēr daļa Japānas sabiedrības uzskata, ka nogalināto skaits bijis karam "atbilstošs" un notikušais nav uzskatāms par noziegumu.


Ģirlicis

Ģirlicis (Serinus serinus) ir neliela auguma žubīšu dzimtas (Fringillidae) dziedātājputns, kas sastopams Eiropā, Āzijas rietumos un Ziemeļāfrikā. Ģeogrāfisko variāciju nav.


Tarzāns

Tarzāns (, ) ir izdomāts cilvēks un literārs tēls, kuru izdomāja amerikāņu rakstnieks Edgars Raiss Barouzs. Stāsts par Tarzānu pirmo reizi tika publicēts 1912. gadā žurnālā. 1914. gadā iznāca pirmā grāmata par viņu.

Tarzāns ir uzaudzis Āfrikas džungļos pie izdomātiem cilvēkpērtiķiem mangani. Viņa īstais vārds ir Džons Kleitons (John Clayton). Par viņa draudzeni un vēlāk sievu kļūst Džeina Portere (Jane Porter). Viņu kopējais bērns ir Koraks (Korak).

Par Tarzānu ir uzņemtas vairākas kinofilmas un radioraidījumi. Viens no slavenākajiem Tarzāna atveidotājiem ir amerikāņu aktieris Džonijs Veismillers. Tarzāna tēls izmantots arī komiksos.


SpaceX

Space Exploration Technologies Corp. (darbojas ar zīmolu SpaceX) ir privāts ASV kosmisko aparātu ražošanas un kosmosa transporta pakalpojumu uzņēmums. Galvenais birojs atrodas Hotornā, Kalifornijā. 2002. gadā to dibināja Īlons Masks ar mērķi samazināt kosmosa transporta izmaksas un veicināt Marsa kolonizāciju. Kopš tā laika uzņēmums ir izstrādājis Falcon nesējraķešu saimi un Dragon kosmosa kuģus, kas pašlaik nogādā kravas Zemes orbītā.

2024. gadā SpaceX plāno veikt pirmo pilotējamo lidojumu uz Marsu.


Mazais svilpis

Mazais svilpis (Carpodacus erythrinus) ir vidēja auguma žubīšu dzimtas (Fringillidae) dziedātājputns, kas sastopams plašā areālā Eirāzijā. Izdala 5 pasugas.


Kleberkalns

Kleberkalns ir ciems Jēkabpils novada Sēlpils pagastā. Atrodas pagasta rietumu daļā 6,5 km no pagasta centra Sēlijas un 123,0 km no Rīgas.

Apdzīvotā vieta atrodas nomaļus no valsts autoceļiem pie dzelzceļa līnija Jelgava—Krustpils, uz ziemeļrietumiem Nikmaņu dīķa.


Ķipukalns

Ķipukalns (arī Ķipi) ir ciems Jēkabpils novada Sēlpils pagastā. Atrodas pagasta ziemeļu daļā 3,9 km no pagasta centra Sēlijas, 10,8 km no Salas un 119,8 km no Rīgas.

Apdzīvotā vieta atrodas nomaļus no valsts autoceļiem.


Spīdala

Spīdala jeb Spīdola ir simbolisks tēls latviešu literatūrā un filmās. Pazīstamākie darbi literatūrā, kur ir aprakstīts Spīdalas tēls, ir Andreja Pumpura eposs "Lāčplēsis" un Raiņa luga "Uguns un nakts". Abi darbi stāsta par Lāčplēsi, vīru ar lāča ausīm un lāča spēku, kurš cīnās ar Tumšo bruņinieku (arī — Melno bruņinieku) Daugavas krastā. Darbība norisinās Livonijas krusta karu laikā.

Spīdala ir pretrunīgs tēls. Viņa aprakstīta kā burve un ragana, kas sākotnēji simbolizē tumšos spēkus. Tomēr viņa ir kopā ar Lāčplēsi un atbalsta viņu cīņā ar ļaunajiem spēkiem, kas cenšas iznīcināt Lāčplēša dzimto zemi, kas simbolizē Latviju. Spīdala simbolizē tautas garīgo spēku.

Spīdolas vārds sastopams arī plašākā nozīmē latviešu kultūrā, piemēram, Latvijā kopš 1993. gada par izciliem sasniegumiem humanitārajās zinātnēs un mākslā tiek pasniegta Spīdolas balva.


Dālderis (komercbanka)

Akciju sabiedrība «Akciju komercbanka Dālderis» bija Latvijas banka. Dibināta 1992. gadā, 1993. gadā apvienojās ar «Sakaru banku».


Naudīdzāni

Naudīdzāni (arī Naudīdzānkalns) ir ciems Jēkabpils novada Sēlpils pagastā. Atrodas pagasta ziemeļrietumu daļā 1,7 km no pagasta centra Sēlijas, 12,0 km no Salas un 115,7 km no Rīgas.

Apdzīvotā vieta atrodas pie autoceļa P76 (Aizkraukle—Jēkabpils).


Pāvuli

Pāvuli ir ciems Jēkabpils novada Sēlpils pagastā. Atrodas pagasta ziemeļu daļā 1,7 km no pagasta centra Sēlijas, 9,5 km no Salas un 118,7 km no Rīgas.

Apdzīvotā vieta atrodas netālu no autoceļa P76 (Aizkraukle—Jēkabpils).


Plāteri (ciems)

Plāteri ir ciems Jēkabpils novada Sēlpils pagastā. Atrodas pagasta ziemeļu daļā 7,1 km no pagasta centra Sēlijas, 14,1 km no Salas un 121,7 km no Rīgas.

Apdzīvotā vieta atrodas pie autoceļa V777 (Ceļinieki–Pļavnieki), Daugavas kreisajā krastā.


Plītes

Plītes ir ciems Jēkabpils novada Sēlpils pagastā. Atrodas pagasta rietumu daļā 7,1 km no pagasta centra Sēlijas, 17,7 km no Salas un 123,6 km no Rīgas.

Apdzīvotā vieta atrodas nomaļus no valsts autoceļiem, uz rietumiem Nikmaņu dīķa.


Priekšāni

Priekšāni (arī Priekšānkalns) ir ciems Jēkabpils novada Sēlpils pagastā. Atrodas pagasta rietumu daļā 5,9 km no pagasta centra Sēlijas, 16,5 km no Salas un 122,4 km no Rīgas.

Apdzīvotā vieta atrodas nomaļus no valsts autoceļiem, Sēlpils ziemeļu pievārtē.


Puļpāni

Puļpāni ir ciems Jēkabpils novada Sēlpils pagastā. Atrodas pagasta ziemeļos 6,5 km no pagasta centra Sēlijas, 13,5 km no Salas un 121,1 km no Rīgas.

Apdzīvotā vieta atrodas pie autoceļu V777 (Ceļinieki–Pļavnieki) un V813 (Stūrāni–Puļpāni), Daugavas kreisajā krastā.


Riesti (Sēlpils pagasts)

Riesti (arī Mežmuiža) ir ciems Jēkabpils novada Sēlpils pagastā. Atrodas pagasta dienvidos 14,8 km no pagasta centra Sēlijas, 13,7 km no Salas un 128,3 km no Rīgas.

Apdzīvotā vieta nomaļus no valsts autoceļiem, starp Melnupīti rietumos un Pliksni austrumos.


Spietiņi

Spietiņi ir ciems Jēkabpils novada Sēlpils pagastā. Atrodas pagasta ziemeļos 7,9 km no pagasta centra Sēlijas, 14,9 km no Salas un 122,5 km no Rīgas.

Apdzīvotā vieta atrodas pie autoceļa V777 (Ceļinieki–Pļavnieki), Daugavas kreisajā krastā.


Ūdrāni

Ūdrāni ir ciems Jēkabpils novada Sēlpils pagastā. Atrodas pagasta ziemeļu daļā 5,6 km no pagasta centra Sēlijas, 11,1 km no Salas un 122,5 km no Rīgas.

Apdzīvotā vieta atrodas netālu no autoceļa V813 (Stūrāni–Puļpāni).


Zaķēni

Zaķēni ir ciems Jēkabpils novada Sēlpils pagastā. Atrodas pagasta dienvidos 12,9 km no pagasta centra Sēlijas, 11,8 km no Salas un 126,4 km no Rīgas.

Apdzīvotā vieta atrodas pie autoceļa V803 (Sala–Zilkalne).


Sakaru banka

Akciju sabiedrība «Sakaru banka» bija 1991. gadā dibināta Latvijas banka. Tā pārtrauca savu darbību 1997. gadā, kad Latvijas Banka tai atsauca licenci. 2002. gadā tika uzsākts tās maksātnespējas process.


Kaspars Svārups

Kaspars Svārups (dzimis ) ir Latvijas futbolists, uzbrucējs, Latvijas U21 futbola izlases dalībnieks. Kopš 2020. gada spēlē Serbijas Superlīgas komandā FK Bačka.


Gadži Adžijevs

Gadži Adžijevs (dzimis ) ir Krievijas futbolists, pussargs. Kopš 2018. gada spēlē Latvijas Virslīgas kluba FK Spartaks Jūrmala sastāvā.


Altice Arena

Altice Arena (iepriekš saukta Pavilhão da Utopia, Pavilhão Atlântico, kā arī kā MEO Arena) ir daudzfunkcionāla arēna Portugālē, Lisabonā, kura tika atklāta 1998. gadā izstādes Expo '98 vajadzībām. Arēna ir trešā lielākā iekštelpu arēna Eiropā, kā arī lielākā Portugālē ar 20 000 cilvēku ietilpību. Arēnā notika 2018. gada Eirovīzijas dziesmu konkurss.


Portugāles Radio un televīzija

Portugāles Radio un televīzija (, saīsināti RTP) ir Portugāles valstij piederošs sabiedriskais medijs, kas raida kopš . RTP rīkoja 2018. gada Eirovīzijas dziesmu konkursu.


Juns Ūla Sanns

Juns Ūla Sanns (, dzimis 1961. gada 21. decembrī Oslo, Norvēģijā), ir norvēģu televīzijas koordinators, kas strādā EBU kā Eirovīzijas dziesmu konkursa, Bērnu Eirovīzijas dziesmu konkursa, Eirovīzijas gada kora un citu Eirovīzijas tīkla pasākumu koordinators.


Sīriešu valoda

Sīriešu valoda (, leššānā suryāyā) ir semītu valoda, aramiešu makrovalodas atzars. Tā nav Sīrijas valsts valoda (Sīrijā valsts valoda ir arābu valoda), bet gan Sīrijas kristiešu minoritātes valoda. Sīrijas kristieši galvenokārt dzīvo Sīrijas ziemeļaustrumos, Irākas ziemeļos un Turcijas austrumos. Tā atsevišķās kopienās ir arī liturģiskā valoda.


Allatīvs

Allatīvs (, no allāt – 'atnest') ir viens no lokatīva locījuma paveidiem, kas norāda darbības virzienu pie priekšmeta vai dzīvas būtnes. Sastopams somugru valodās un baltu valodās.


Svjata Vatra

Svjata Vatra (no — 'svētā uguns') ir 2005. gadā Igaunijā izveidota igauņu/ukraiņu folkroka grupa. Tā izpilda dažādas ukraiņu un igauņu dziesmas, papildinot tās ar pankroka elementiem. Līdz šim grupa izdevusi 5 studijas albumus.


Lošinska tēma

Lošinska tēma ir tēma šaha kompozīcijā. Tās būtība — ne mazāk kā divos variantos pēc melno lineārās figūra gājiena, balto figūra seko melnajai figūrai nostājoties uz tai blakus esošā laiciņa. Šo tēmu dažreiz dēvē par magnēta tēmu vai arī par Lošinska magnētu.

Šo ideju 1947. gadā ierosināja padomju šaha problēmists Ļevs Lošinskis (1913—1976).


Altruisms

Altruisms jeb nesavtība ir pašaizliedzīga gādība par citiem, gatavība uzupurēties citu labā, nedomājot par savu labumu. Altruisma pretstats ir egoisms. Altruisms ir sastopams ne tikai starp cilvēkiem, bet arī dzīvnieku pasaulē. Jēdzienu 'altruisms' ieviesa franču filozofs Ogists Konts. Latīņu vārds alter, kas ir altruisma jēdziena pamatā, nozīmē 'citam', 'citiem'. Altruismu nevajadzētu jaukt ar lojalitāti vai atbildību.


Spānijas kailgliemezis

Spānijas kailgliemezis (Arion lusitanicus) ir meža kailgliemežu dzimtas gliemezis.

Tiek uzskatīts par vienu no bīstamākajām invazīvajām gliemju sugām, kas jaunajās izplatības teritorijās nodara postījumus dažādiem kultūraugiem, var pārnēsāt parazītus un augu slimību ierosinātājus.

Latvijas Malakologu biedrība Spānijas kailgliemezi pasludināja par Gada gliemi 2017, lai apzinātu sugas izplatību un maksimāli to ierobežotu.


Džordžija O'Kīfa

Džordžija O'Kīfa (; dzimusi , mirusi ) bija amerikāņu māksliniece.

Tiek saukta par "ASV modernisma māti". Pazīstama ar liela izmēra puķu, Ņujorkas debesskrāpju un Ņūmeksikas ainavas gleznām. Sadarbojusies ar Alfrēdu Stiglicu, ar ko arī bijusi precējusies. Stiglics izstādīja viņas darbus dažādās izstādēs.

2014. gadā O'Kīfas glezna Jimson Weed tika pārdota par 44,4 miljoniem ASV dolāru, kas ir lielākā summa, par kādu pārdota kādas sievietes mākslinieces glezna. Pēc mākslinieces nāves Santafē tika atvērts Džordžijas O'Kīfas muzejs.


Biķernieki (Seces pagasts)

Biķernieki ir ciems Aizkraukles novada Seces pagastā. Atrodas pagasta ziemeļu daļā 4 km no pagasta centra Seces, 17 km no novada centra Aizkraukles un 85 km no Rīgas.


Ādmināni

Ādmināni ir ciems Jēkabpils novada Salas pagastā. Atrodas pagasta ziemeļos 9,2 km no pagasta centra Salas, 7,5 km no novada centra Jēkabpils un 136,5 km no Rīgas.

Apdzīvotā vieta atrodas nomaļus no valsts autoceļiem, Daugavas kreisajā krastā Sakas salas ziemeļos.


Biķernieki (Salas pagasts)

Biķernieki ir ciems Jēkabpils novada Salas pagastā. Atrodas pagasta dienvidaustrumos 15,2 km no pagasta centra Salas, 15,4 km no novada centra Jēkabpils un 159,3 km no Rīgas.

Apdzīvotā vieta atrodas nomaļus no valsts autoceļiem.


Dolomīts (Salas pagasts)

Dolomīts ir vasarnīcu ciems Jēkabpils novada Salas pagastā. Atrodas pagasta austrumu daļā 9,6 km no pagasta centra Salas, 11,5 km no novada centra Jēkabpils un 153,7 km no Rīgas.

Apdzīvotā vieta atrodas starp Ziemeļsusējas upi rietumos un autoceļu P75 (Jēkabpils–Lietuvas robeža (Nereta)) austrumos, vietā, kur no tā atdalās autoceļš V786 (Pievedceļš karjeram "Birži").


Dorškāni

Dorškāni ir daļēji izzudis ciems Jēkabpils novada Salas pagastā. Atrodas pagasta ziemeļaustrumu daļā 4,8 km no pagasta centra Salas, 5,9 km no novada centra Jēkabpils un 132,1 km no Rīgas.

Apdzīvotā vieta atrodas nomaļus no valsts autoceļiem.


Dūķernieki

Dūķernieki ir ciems Jēkabpils novada Salas pagastā. Atrodas pagasta austrumu daļā 10,7 km no pagasta centra Salas un 154,8 km no Rīgas.

Apdzīvotā vieta atrodas netālu no valsts autoceļa P75 (Jēkabpils–Lietuvas robeža (Nereta)).


Gargrode

Gargrode ir ciems Jēkabpils novada Salas pagastā. Atrodas pagasta austrumos 6,0 km no pagasta centra Salas un 133,3 km no Rīgas.

Apdzīvotā vieta atrodas nomaļus no valsts autoceļiem, starp Gargrodes purvu rietumos un Ziemeļsusējas upi austrumos.


Baltsvītru krustknābis

Baltsvītru krustknābis (Loxia leucoptera) ir neliela auguma žubīšu dzimtas (Fringillidae) dziedātājputns, kas sastopams Eirāzijā un Ziemeļamerikā. Izšķir divas pasugas.


Gravāni (Salas pagasts)

Gravāni ir ciems Jēkabpils novada Salas pagastā. Atrodas pagasta ziemeļaustrumu daļā 3,3 km no pagasta centra Salas un 130,6 km no Rīgas.

Apdzīvotā vieta atrodas pie autoceļa P76 (Aizkraukle–Jēkabpils), pie Pelītes upes ietekas Daugavas attekā Sakā.


Ablatīvs

Ablatīvs ( no ablātus – 'aiznests, atdalīts, nošķirts') – locījums latīņu un seno irāņu valodās, kas parasti apzīmē kaut kā nošķīrumu. Tas tiek lietots arī somugru valodās (igauņu, somu, ungāru), dažās no tjurku valodām, kā arī citās valodās. Ablatīvs atbild uz jautājumu no kā?

Tradicionālajā salīdzinošajā valodniecībā ablatīvs tiek uzskatīts par vienu no astoņiem indoeiropiešu pirmvalodas locījumiem. Tiek uzskatīts, ka austrumbaltu valodās tas saplūdis ar ģenitīva locījuma formām un tādējādi radies latviešu un lietuviešu valodas o celma ģenitīvs (darb-a/darb-o, brāļ-a/broli-o, dadž-a/dagi-o). Senā ablatīva nozīmes ir atrodamas tādos savienojumos ar ģenitīvu kā "sargies vilciena!", "bīsties Dieva!" utml. Tomēr daži valodnieki uzskata, ka baltu valodās šāda locījuma nekad nav bijis. Pastāv šaubas arī par tā esamību indoeiropiešu pirmvalodā: atšķirīga tā forma bija sastopama tikai o celma lietvārdu vienskaitlī, bet divskaitlī o celma ablatīvs sakrita ar datīvu−instrumentāli, bet daudzskaitlī − ar datīvu. Citu paradigmu lietvārdu vienskaitļa ablatīvs sakrita ar ģenitīvu, bet divskaitlī un daudzskaitlī sakritība bija tāda pati kā o celma lietvārdiem.

Latviešu valodā ablatīva locījums pilnībā atbilst indoeiropiešu pirmvalodas ablatīva locījumam savienojumos ar prievārdiem aiz, apakš, bez, iekš, iz, kopš, no, pēc, pie, pirms, priekš, virs, zem.


Priežu krustknābis

Priežu krustknābis (Loxia pytyopsittacus) ir neliela auguma žubīšu dzimtas (Fringillidae) dziedātājputns, kas mājo Eiropā un Āzijas rietumdaļā. Ģeogrāfisko variāciju nav.


Stara Planina

Stara Planina ( — 'Vecie kalni'), zināmi arī kā Balkānu kalni, ir kalnu grēda Balkānu pussalas austrumos. Tā plešas 530 km garumā caur Bulgārijas centrālo daļu no austrumiem uz rietumiem, un mazliet iesniedzas Serbijas teritorijā. Augstākā virsotne ir Boteva kalns (2376 m vjl.). Kalnu augstākajā daļā atrodas Centrālo Balkānu nacionālais parks, kura deviņi dabas rezervāti 2017. gadā iekļauti UNESCO Pasaules mantojuma sarakstā kā daļa no daudzu Eiropas valstu objekta Karpatu un citu Eiropas reģionu pirmatnējie dižskābaržu meži..


Adesīvs

Adesīvs (no – 'pie' + esse – 'būt') ir klātbūtnes lokatīvs viens no lokatīva locījuma paveidiem, kas norāda uz priekšmetu vai dzīvu būtni, kuras tuvumā notiek kāda darbība.


Linezera iela

Linezera iela ir iela Rīgā, Vidzemes priekšpilsētā, Mežciemā un Teikā. Tā sākas pie krustojuma ar Dzērbenes ielu un beidzas krustojumā ar ielu bez nosaukuma. Ielas garums ir 363 metri. Ielā atrodas Latvijas Infektoloģijas centrs un Zemessardzes 1. Rīgas brigādes štābs (bijusī slimnīca "Linezers").


Mazā Ropažu iela

Mazā Ropažu iela ir iela Rīgā, Vidzemes priekšpilsētā, Teikā. Tā sākas pie krustojuma ar Ropažu ielu un beidzas krustojumā ar Brīvības gatvi. Iela sadalīta divās daļās. Ielas kopējais garums ir 246 metri.


Valērijs Fedorčuks

Valērijs Fedorčuks (; dzimis ) ir bijušais Ukrainas futbolists, pussargs.

2018. gadā spēlējis Latvijas komandā Riga FC.


Illatīvs

Illatīvs () – viens no lokatīva locījuma paveidiem. Tas sastopams somugru, ka arī baltu valodās. Illatīvs norāda darbības virzienu uz priekšmeta iekšieni un atbild uz jautājumu kurp iekšā?

Illatīvs kādreiz ir ticis plaši izmantots latviešu valodā. Tas joprojām tiek lietots atsevišķās izloksnēs vecāku ļaužu vidū, taču valodnieki to uzskata par arhaismu. Latviešu senajos tekstos atrodams ļoti daudz vienskaitļa illatīva piemēru, piemēram, "Iekš(k)an tan laban vietan", "nāc āran" u.c.

Somu valodā illatīvs tiek darināts, pievienojot galotni -hVn, kur V apzīmē patskani, bet h nereti pazūd, piemēram, maa – maahan ("zemē(n)"), talo – taloon ("mājā(n)"). Ungāru valodā illatīvam ir galotne -ba/-be (kas mainās atkarībā no patskaņu harmonijas), piemēram, szekrény – szekrénybe ("plauktan").


Mails Jedinaks

Mails Jedinaks (dzimis ) ir Austrālijas futbola treneris un bijušais futbolists, pussargs, Austrālijas futbola izlases dalībnieks. Kopš 2023. gada Jedinaks ir Anglijas Premjerlīgas kluba Tottenham Hotspur trenera asistents.

Austrālijas futbola izlases sastāvā Jedinaks ir spēlējis 2010, 2014 un 2018. gada FIFA Pasaules kausā.


Inesīvs

Inesīvs (no − 'būt iekšā') − locījums, kas izsaka, ka darītājs atrodas vai darbība noris priekšmeta vai dzīvas būtnes, kas tiek izteikta ar šo locījumu, iekšā vai vidū, piemēram, mājā. Atbild uz jautājumu kur? (par priekšmetiem), kad? (par laiku), kamī? (par dzīvām būtnēm). Valodniecībā, īpaši baltistikā, termins inesīvs tiek lietots lokatīva vietā, ja ir nepieciešams nozīmju atdalījums, jo pašreizējie baltu valodu lokatīvi vēsturiski ir veidojušies kā jaundarinājumi, saplūstot vairākām atsevišķo lokatīvu formām kopā. Turklāt termins inesīvs ļauj izvairīties no nozīmju sajaukuma, jo ir arī citi lokatīvi (allatīvs, adesīvs, illatīvs u.c). Vienskaitlī baltu valodu inesīvs ir veidojies pievienojot pēcliku *an 'iekš' pie senā lokatīva, piemēram: latv. Lietuviešu valodas inesīvi miške "mežā", lauke "laukā" cēlušies no *miškę, *laukę < *mišken, *lauken. Atsevišķas sastingušas vienskaitļa inesīva formas joprojām tiek lietotas arī mūsdienās kā apstākļa vārdi, piemēram, "patlaban".

Somugru valodās, piemēram, ungāru valodā inesīvs tiek darināts ar piedēkli -ban/-ben (házban "mājā"), somu valodā ar piedēkli -ssa/-ssä, igauņu − ģenitīvam pievienojot galotni -s. Tiek uzskatīts, ka austrumbaltu valodās postpozicionālie lokatīvi: inesīvs, illatīvs, allatīvs un adesīvs − ir izveidojušies somugru valodu ietekmē. Šajās valodās ir ļoti attīstīta lokatīvu dažādība.


Masimo Longo

Masimo Longo (dzimis ) ir Austrālijas futbolists, pussargs, Austrālijas futbola izlases dalībnieks. Kopš 2023. gada spēlē Anglijas futbola čempionāta kluba Ipswich Town sastāvā.


Toms Rogičs

Toms Rogičs (dzimis ) ir bijušais Austrālijas futbolists, pussargs, Austrālijas futbola izlases dalībnieks.


Laši (Ābeļu pagasts)

Laši ir ciems Jēkabpils novada Ābeļu pagastā. Atrodas pagasta ziemeļu daļā 4 km no pagasta centra Brodiem, 5 km no novada centra Jēkabpils un 124 km no Rīgas.

Apdzīvotā vieta atrodas pie autoceļa V783 (Jēkabpils – Dignāja – Ilūkste), Daugavas attekas Barana krastā.


Ūziņi

Ūziņi ir ciems Jelgavas novada Zaļenieku pagastā. Atrodas pagasta austrumu daļā 6 km no pagasta centra Zaļeniekiem, 21 km no novada centra Jelgavas un 61 km no Rīgas.

Apdzīvotā vieta atrodas pie autoceļa V1056, Svētes upes krastā. Veidojusies ap vēsturisko Ūziņu muižu (Usingen).

Ciemā atrodas Ūziņu bibliotēka, kurā tiek veikta vietējās vēstures izzināšana, dzimtu vēstures pētniecība.


Jaunplatone

Jaunplatone ir ciems Jelgavas novada Platones pagastā. Atrodas pagasta dienvidu daļā 6 km no pagasta centra Platones, 18 km no novada centra Jelgavas un 58 km no Rīgas.

Apdzīvotā vieta atrodas Platones upes krastā.


Bajāri (Jaunsvirlaukas pagasts)

Bajāri ir ciems Jelgavas novada Jaunsvirlaukas pagastā. Atrodas pagasta ziemeļu daļā 13 km no pagasta centra Staļģenes, 4 km no novada centra Jelgavas un 40 km no Rīgas.

Apdzīvotā vieta atrodas Lielupe upes krastā. Vēsturiski veidojusies ap Vecsvirlaukas (Alt-Bergfried) muižu.


Jaunsvirlauka

Jaunsvirlauka ir ciems Jelgavas novada Jaunsvirlaukas pagastā. Atrodas pagasta dienvidu daļā 8 km no pagasta centra Staļģenes, 21 km no novada centra Jelgavas un 50 km no Rīgas.

Apdzīvotā vieta atrodas pie autoceļa V1038. Vēsturiski veidojusies ap Jaunsvirlaukas muižu (Neu-Bergfried).


Vecsvirlauka

Vecsvirlauka ir ciems Jelgavas novada Jaunsvirlaukas pagastā. Atrodas pagasta ziemeļu daļā 5 km no pagasta centra Staļģenes, 11 km no novada centra Jelgavas un 40 km no Rīgas.

Apdzīvotā vieta atrodas pie autoceļa V1071.


Daugavas gāte

Daugavas gāte ir iela Rīgā, Centra rajonā, Vecrīgā. Daugavas gāte savieno Pils laukumu ar 11. novembra krastmalu. Kopējais ielas garums ir 90 metri, tā ir klāta ar asfalta segumu. Daugavas gāte iet gar Rigas pils dienvidu korpusu. Daugavas gātē nav atļauta autotransporta satiksme.

Daugavas gāte ir viena no jaunākajām ielām Vecrīgā, kas izveidota 1937. gadā kā jauna izeja no Pils laukuma uz Daugavmalu.


Gustiņi

Gustiņi ir ciems Jēkabpils novada Salas pagastā. Atrodas pagasta ziemeļrietumu daļā 4,3 km no pagasta centra Salas un 130,5 km no Rīgas.

Apdzīvotā vieta atrodas pie autoceļa V803 (Sala–Zilkalne). Netālu atrodas 44 metrus augstais Gustiņu kalns (139 m v.j.l.) ar labiekārtotu atpūtas vietu un ugunsapsardzības torni.


Viņš jums nav nekāds Dimons

"Viņš jums nav nekāds Dimons" () ir Korupcijas apkarošanas fonda 2017. gada 2. martā YouTube publicēta aptuveni 50 minūtes gara dokumentālā filma par Krievijas premjerministru Dmitriju Medvedevu.


Dzega

Dzega jeb karnīze ir horizontāls, dažkārt liekts vai lauzīts izlaidums ēkas ārsienā (starp sienu un jumtu, starp stāviem, virs logiem un durvīm). Dzega var būt izbūvēta arī iekštelpās kā krāsns, kamīnai vai skapja augšmalas izvirzījums. Viena no dzegas funkcijām ir lietusūdeņu novirzīšana tālāk no ārsienas.


Robijs Krūzs

Robijs Krūzs (dzimis ) ir bijušais Austrālijas futbolists, Uzbrucējs, Austrālijas futbola izlases dalībnieks.


Menca

Menca jeb Atlantijas menca (Gadus morhua) ir mencu dzimtas (Gadidae) zivju suga. Sastopama Atlantijas okeāna ziemeļu daļā gan austrumu, gan rietumu krastos. Izdala 5 pasugas.


Dobeles iela (Rīga)

Dobeles iela ir iela Rīgā, Zemgales priekšpilsētā, Āgenskalnā. Dobeles iela sākas krustojumā ar Žubīšu ielu un beidzas krustojumā ar Medus ielu. Kopējais ielas garums ir 160 metri, tā ir klāta ar grants segumu. Dobeles ielā ir īres namu un savrupmāju apbūve.

Dobeles iela adrešu grāmatās atrodama kopš 1868. gada ar nosaukumu Marijas iela. 1885. gadā tā ieguva nosaukumu Dobeles iela, kas nav mainīts.

Iela ir nosaukta Zemgales pilsētas Dobeles vārdā.


Ilze Cīrule

Ilze Cīrule (dzimusi , mirusi ) bija latviešu ierēdne. VID ģenerāldirektore no 2016. gada 14. novembra līdz savai nāvei 2018. gadā.

Izglītību ieguvusi Rīgas Politehniskajā institūtā, ko pabeigusi 1989. gadā ar arhitekta kvalifikāciju. 2003. gadā Rīgas Biznesa skolā ieguvusi maģistra grādu uzņēmumu un organizāciju vadīšanā. Strādājusi vadošos amatos AAS "Balta" un AAS "Gjensidige".

2016. gada novembrī kļuvusi par VID ģenerāldirektori. Amatā atradusies līdz 2018. gada martam, kad mirusi 53 gadu vecumā.

Bijusi precējusies, ģimenē auguši meita un dēls.


2. mikroautobusu maršruts (Jūrmala)

2. mikroautobusu maršruts ir mikroautobusu maršruts, kurā pasažieru pārvadājumi tiek nodrošināti no Kauguriem (galapunkts saucas "TC Kauguri") līdz Ķemeru kapiem (vasaras sezonā) un Kūdrai (pārējā laikā). Vairāki reisi turp un atpakaļ tiek veikti caur kooperatīvu "Slocene" Bāžciemā un vasaras sezonas brīvdienās arī gar Slokas karjeru.


Efeju līga

Efeju līga () ir astoņu ASV ziemeļaustrumu universitāšu grupa. Sākotnēji nosaukums izmantots NCAA konferences nosaukumā, taču ar laiku kļuvis par akadēmisku un sociālu apzīmējumu. Grupā ietilpst: Brauna Universitāte, Kolumbijas Universitāte, Kornela Universitāte, Dartmutas koledža, Hārvarda Universitāte, Pensilvānijas Universitāte, Prinstonas Universitāte un Jeila Universitāte.

Efeju līgas universitātes tiek uzskatītas par vienām no prestižākajām pasaulē, bieži vien vairākas no tām iekļūst dažādos pasaulē labāko universitāšu sarakstos. 16 no 45 ASV prezidentiem ir absolvējuši kādu no Efeju līgas universitātēm.


Ieva Zasimauskaite

Ieva Zasimauskaite (, dzimusi ) — lietuviešu dziedātāja. Viņa pārstāvēja Lietuvu 2018. gada Eirovīzijas dziesmu konkursā ar dziesmu When We're Old ("Kad mēs esam veci"). Savā pusfinālā viņa ieguva 9. vietu, kas viņai ļāva kvalificēties finālam, kurā dziedātāja ieguva 12.vietu. Zasimauskaite ir zināma Lietuvā arī kā vairāku televīzijas projektu dalībniece.


Māra Brašmane

Māra Brašmane (dzimusi Liepājā) ir latviešu fotomāksliniece un pedagoģe.

Kopš 1964. gada fotografē mākslas darbus, arhitektūru, portretus un pilsētvidi, viņas darbi atrodami vairāku muzeju kolekcijās − Madonas, Talsu, Rundāles pils un Latvijas Fotogrāfijas muzejā, Rīgā, kā arī privātkolekcijās Latvijā, Francijā, Kanādā un ASV. Viņas profesionālā dzīve galvenokārt saistīta ar muzeju.


Ivars Rutmanis

Ivars Rutmanis (dzimis 1950. gada 6. oktobrī Smiltenē) ir latviešu dziedātājs un dziesmu autors, kurš bija populārs 1980. gados.

I. Rutmanis uzaudzis Smiltenē, kur mācījies pamatskolā un mūzikas skolā. Pēc tam mācījies Cēsu mūzikas vidusskolas pūšamo instrumentu nodaļas trombona klasē. Tajā laikā aizrāvies ar rokmūziku un sācis darboties vietējās grupās.

1979. gadā izveidojis rokgrupu Vecpiebalgas kultūras namā, kas vairākkārt uzvarējusi Cēsu rajona pašdarbības ansambļu skatēs. Kultūras iestādes neatļāva oficiāli apstiprināt grupas nosaukumu "IR" - Rutmaņa vārda un uzvārda pirmos burtus.

No 1982. gada I. Rutmanis bija dziedātājs Ogres rajona kolhoza "Lāčplēsis" ansamblī, kuru vadīja komponists Imants Paura. Kopā ar ansambli sagatavotas vairākas koncertprogrammas, notika uzstāšanās Latvijā, piedalīšanās televīzijas un radio raidījumos. 1983. gadā Rutmanis iesniedza savas kompozīcijas Latvijas Radio speciālistu komisijai, kas tās novērtēja atzinīgi. Sākās viņa sadarbība ar Latvijas Radio un TV estrādes orķestri, 1985. gadā tiek ierakstīts arī duets "Trauslās lapas" ar solisti Aiju Kukuli. 1984. gadā dziesma "Paņemt tevi aiz rokas" "Mikrofona" aptaujā ierindojās 11. vietā. Daiga Mazvērsīte rakstīja: "Par viņu īkšķus turēja visa Smiltene. Un, kad Ivars brauca uzstāties televīzijā, mamma uzstāja, ka dēlam jābūt pieklājīgi saģērbtam un uzšuva baltu uzvalku."

80. gadu beigās Rutmanis atgriezās Cēsīs un atjaunoja grupu "IR". Tās ģitārista I. Krilova dziesma "Sadosimies rokās" ieguva 10. vietu 1989. gada "Mikrofona" aptaujā, kļūstot par Atmodas laika noskaņu izteicēju.

90. gadu sākumā Rutmanis iepazinās ar kontrtenoru Gintu Ristamecu un sāka kopīgu muzikālo darbību, ierakstīti duetu albumi "Gaisma" (1994) un "Sauc mani atpakaļ" (2004). Šajā laikā viņš pievērsās mūzikas pedagoga darbam. Viņš strādāja par pūšamo instrumentu un ģitāras spēles skolotāju Dzērbenes mūzikas skolā un dzīvoja Cēsīs. 2014. gadā akcijas "Baltijas ceļš" 25. jubilejā uzstājies ar grupas "IR" dziesmām.


Bloki

Bloki ir ciems Preiļu novada Aizkalnes pagastā. Atrodas pagasta ziemeļaustrumu daļā 5 km no pagasta centra Aizkalnes, 9 km no novada centra Preiļiem un 215 km no Rīgas.

Apdzīvotā vieta atrodas pie autoceļa V748.


Indrāni (Salas pagasts)

Indrāni ir ciems Jēkabpils novada Salas pagastā. Atrodas pagasta ziemeļu daļā 2,3 km no pagasta centra Salas un 128,3 km no Rīgas.

Apdzīvotā vieta atrodas netālu no valsts autoceļa P76 (Aizkraukle–Jēkabpils), pie Rudzaites ietekas Daugavas attekā Sakā.


Kalvāni (Salas pagasts)

Kalvāni ir ciems Jēkabpils novada Salas pagastā. Atrodas pagasta ziemeļu daļā 0,9 km no pagasta centra Salas un 128,6 km no Rīgas.

Apdzīvotā vieta atrodas Ziemeļsusējas kreisajā krastā, Salas ciema dienvidaustrumu pievārtē un faktiski saplūdusi ar Salas ciemu.


Mālkalni (Salas pagasts)

Mālkalni ir ciems Jēkabpils novada Salas pagastā. Atrodas pagasta ziemeļu daļā 1,0 km no pagasta centra Salas un 127,1 km no Rīgas.

Apdzīvotā vieta atrodas Salas ciema ziemeļrietumu pievārtē, faktiski ir ar to saplūdusi, pie autoceļu P76 (Aizkraukle–Jēkabpils) un V803 (Sala–Zilkalne) krustojuma.


Meldernieki

Meldernieki ir ciems Jēkabpils novada Salas pagastā. Atrodas pagasta austrumu daļā 4,9 km no pagasta centra Salas un 132,3 km no Rīgas.

Apdzīvotā vieta atrodas pie autoceļa V812 (Straumēni–Bibāni), Ziemeļsusējas upes labajā krastā.


Muižiņa

Muižiņa ir ciems Jēkabpils novada Salas pagastā. Atrodas pagasta dienvidos daļā 14,5 km no pagasta centra Salas un 158,6 km no Rīgas.

Apdzīvotā vieta atrodas pie autoceļa P75 (Jēkabpils–Lietuvas robeža (Nereta)), Podvāzes upes krastā.


Munīrs Mohamedi

Munīrs Mohands Mohamedi (; dzimis ) ir Marokas futbolists, vārtsargs, Marokas futbola izlases dalībnieks. Kopš 2022. gada spēlē Saūda Arābijas profesionālās līgas kluba Al Wehda sastāvā.


Medhī Benatja

Medhī Benatja (dzimis ) ir bijušais Marokas futbolists, aizsargs, Marokas futbola izlases dalībnieks.


Rūta Muktupāvela

Rūta Muktupāvela (dzimusi 1963. gadā Kauņā, Lietuvā) ir lietuviešu akadēmiķe, Latvijas Kultūras akadēmijas rektore, profesore, aktīva kultūras eksperte un mūziķe.


Cieceres iela (Rīga)

Cieceres iela ir iela Rīgā, Zemgales priekšpilsētā, Āgenskalnā. Cieceres iela sākas krustojumā ar Liepājas ielu un beidzas krustojumā ar Saules aleju. Kopējais ielas garums ir 353 metri, tā ir klāta ar asfalta segumu. Cieceres ielas nepāra numuru pusē ir pārsvarā dzīvojamo ēku apbūve, kā arī sabiedriskas ēkas: Rīgas Volejbola skola (Cieceres ielā 9) un Āgenskalna pirmsskola (Cieceres ielā 3). Ielas pretējā pusē atradās zeķu fabrika "Aurora" (Mazajā Nometņu ielā 16), kas mūsdienās nojaukta, daļā izbūvētas jaunas dzīvojamās ēkas, daļā klajš laukums topošajai būvniecībai. Ielas gals pie Saules alejas atduras pret Māras dīķa krastu.

Iela ir nosaukta Cieceres — upes Kurzemē — vārdā.


Zvaigžņu kuģa kareivji (filma)

"Zvaigžņu kuģa kareivji" () ir amerikāņu fantastikas filma, kuru 1997. gadā pēc Roberta Hainlaina tāda paša nosaukuma romāna motīviem uzņēmis holandiešu režisors Pols Verhovens. Galvenās lomas filmā atveido Kaspers van Dīns un Denīza Ričardsa.

Filma uzņemta militārās fantastikas žanrā. Zemes iedzīvotāji ir uzsākuši kosmisko karu ar kukaiņveidīgiem citplanētiešiem — arahnīdu rasi, kas Zemi atzinuši par piemērotu vietu savas sugas paplašināšanai. Milzīgo, zirnekļveidīgo radījumu ir seši triljoni. Tie bombardē Zemi ar milzu asteroīdiem, iznīcinot veselas pilsētas.

Filmas galvenais varonis Džonijs Riko cīnās zvaigžņu desanta rindās, uz dažādām planētām piedaloties kaujās ar zirnekļveidīgajiem. Sākumā viņš ir vienkāršs ierindnieks, ar laiku, cīņu rūdīts, kļūst par virsnieku. Kaut arī filma izmanto romāna galveno varoņu vārdus un sižeta līnijas, tās vispārējais noskaņojums atšķiras no literārā avota: ja Hainlaina romānu daži kritiķi vainoja militārisma un pat fašistiskās ideoloģijas propagandā, tad filmai, pēc Verhovena ieceres, bija jābūt ar satīrisku, pretkara raksturu.

Filmas budžets sasniedza 105 miljonus ASV dolāru, gūtie ieņēmumi ASV - 55 miljoni dolāru, visā pasaulē - 121 miljons dolāru.


Bosnija un Hercegovina olimpiskajās spēlēs

Bosnija un Hercegovina olimpiskajās spēlēs pirmo reizi piedalījās 1992. gada vasaras olimpiskajās spēlēs, kad tās notika Spānijas pilsētā Barselonā. No 1994. gada ziemas olimpiskajām spēlēm, kas notika Norvēģijas pilsētā Lillehammerē Bosnija un Hercegovina piedalās arī ziemas olimpiskajās spēlēs. Kopš tā laika Bosnija un Hercegovina ir piedalījusies pilnīgi visās vasaras un ziemas olimpiskajās spēlēs. Līdz 1992. gadam Bosnijas un Hercegovinas sportisti startēja Dienvdslāvijas komandas sastāvā.

Līdz šim neviens Bosnijas un Hercegovinas pārstāvošs sportists olimpiskajās spēlēs nav spējis izcīnīt kādu no olimpiskajām medaļām. Kopā ar Albāniju, Bosnija un Hercegovina ir vienīgās Eiropas ne-mikrovalstis, kas olimpiskajās spēlēs ir izcīnījušas olimpiskās medaļas. Taču vairāki Bosnija un Hercegovina sportisti ir izcīnījuši olimpiskās medaļas, pārstāvot kādu citu valsti, galvenokārt Dienvidslāviju.


Romēns Saiss

Romēns Gānems Pols Saiss (, ; dzimis ) ir Marokas futbolists, aizsargs, Marokas futbola izlases dalībnieks un kapteinis. Kopš 2023. gada spēlē Saūda Arābijas profesionālās līga Turcijas Superlīgass kluba Al Shabab sastāvā, kas viņu īrē no Al Sadd.


Nebīls Dirārs

Nebīls Dirjārs (dzimis ) ir bijušais Marokas futbolists, aizsargs, Marokas futbola izlases dalībnieks.


Karims El Ahmadī

Karims El Ahmadī (dzimis ) ir bijušais Marokas futbolists, pussargs, Marokas futbola izlases dalībnieks.


Metamorfozes

"Metamorfozes" () ir romiešu dzejnieka Ovidija poēma. Tā tiek uzskatīta par viņa labāko darbu. Darbs sastāv no vairāk par 250 mītiem, kas apkopoti 15 grāmatās. Mīti ir par laikposmu no pasaules radīšanas līdz Jūlija Cēzara valdīšanai.

"Metamorfozes" pirmoreiz publicētas mūsu ēras 8. gadā. Šis ir viens no ietekmīgākajiem darbiem rietumu kultūrā. Ietekmējis tādus autorus kā Danti Aligjēri, Džovanni Bokačo, Džefriju Čoseru un Viljamu Šekspīru. Vairākas darba ainas tikušas attēlotas gleznās, skulptūrās, mūzikas darbos. Darbs zaudējis popularitāti pēc Renesanses, taču atguva to 20. gadsimta nogalē.


Laura Grusenekene

Laura Grusenekene (Laura Groeseneken; dzimusi Lēvenē, Beļģijā) ir Beļģijas dziedātāja un dziesmu autore. Laura piedalījās 2018. gada Eirovīzijas dziesmu konkursā Portugālē ar dziesmu A Matter of Time, pārstāvot Beļģiju. Viņa savā pusfinālā ieguva 12. vietu, kas neļāva kvalificēties finālam.


Tanagru dzimta

Tanagru dzimta (Thraupidae) ir zvirbuļveidīgo kārtas (Passeriformes) dzimta, kas apvieno 383 dziedātājputnu sugas, kuras tiek iedalītas 95 ģintīs. Tā ir otra lielākā putnu dzimta, kas apvieno 4% no visām putnu sugām pasaulē un 12% Neotropikas putnu.


Errera (nozīmju atdalīšana)

Errera (Herrera), Panamas province; Anders Errera (dzimis 1989) — Spānijas futbolists; Džonijs Errera; Ektors Errera; Irisberto Errera.


Cehšteins

Cehšteins ( — 'raktuvju akmens') ir perma formācijas augšējais nodalījums, kas var saturēt sāls nogulas un vara šīferi. Tas veidojies vairāku miljonu gadu garumā Pangejas superkontinenta ziemeļdaļā seklas epikontinentālas jūras dibenā pirms apmēram 257—251 miljoniem gadu.

Jaunāku ģeoloģisku slāņu apsegts, tas mūsdienās atrodas Ziemeļjūras, Anglijas, Nīderlandes, Dānijas, Vācijas, Polijas un Lietuvas teritorijas pamatnē.

Ar pasaules okeānu vāji savienotās, samērā seklās Cehšteina jūras ūdeņi uz perma laikmeta beigām bija pakļauti stipram arīdā laikmeta iespaidam un sāka arvien stiprāk izgarot. Radās spēcīgi sālsnogulumi, augšējā cehšteina slānī pirmais izkrita visgrūtāk šķīstošais anhidrīts, tad sekoja akmeņsāls un beidzot kālija sāļi (karnalīts, silvīns, kīzerīts, kainīts). Vidējā cehšteina sastāvā ir dolomīts, anhidrīts, ģipsis. Apakšējā cehšteina sastāvā ir kaļķi, vara šīferis.


Pēternieki (Salas pagasts)

Pēternieki ir ciems Jēkabpils novada Salas pagastā. Atrodas pagasta ziemeļu daļā 1,3 km no pagasta centra Salas un 127,4 km no Rīgas.

Apdzīvotā vieta atrodas Salas ciema ziemeļrietumu pievārtē, faktiski ir ar to saplūdusi, pie autoceļa V803 (Sala–Zilkalne).


Pēternieki

Pēternieki - ciems Jēkabpils novada Kūku pagastā Pēternieki - ciems Olaines novada Olaines pagastā Pēternieki - ciems Jēkabpils novada Salas pagastā Jaunpēternieku nosaukums Latvijas PSR laikā Pētermuižas nosaukums Latvijas PSR laikā


Martins Lavrovs

Martins Lavrovs (dzimis 1994. gada 31. martā) ir latviešu hokejists, malējais uzbrucējs. Pašlaik (2021) pārstāv Latvijas čempionāta vienību HK Prizma.


Rihards Cimermanis

Rihards Cimermanis (dzimis 1993. gada 22. martā) ir latviešu hokejists, vārtsargs. Pašlaik (2022) Cimermanis spēlē Latvijas čempionāta komandā HK Zemgale.


Pumpi

Pumpi ir daļēji izzudis ciems Jēkabpils novada Salas pagastā. Atrodas pagasta dienvidaustrumu daļā 13,2 km no pagasta centra Salas un 157,3 km no Rīgas.

Apdzīvotā vieta atrodas nomaļus no valsts autoceļiem uz austrumiem no Biržiem.


Putnukalni

Putnukalni (arī Putnu kalni) ir vasarnīcu ciems Jēkabpils novada Salas pagastā. Atrodas pagasta ziemeļos 2,8 km no pagasta centra Salas un 128,8 km no Rīgas.

Apdzīvotā vieta atrodas nomaļus no valsts autoceļiem , Daugavas kreisajā krastā, vietā, kur Sakas atteka ietek Daugavā.


Fāze (šahs)

Fāze ir termins šaha kompozīcijā, kas apzīmē šaha uzdevuma saturā ietilpstošu variantu sistēmu. Tas ir iluzoriskā spēle, viens vai vairāki maldinājumi un patiesais risinājums.

Palīgmata žanros fāze ir katrs no diagrammas stāvokļa, dvīņa vai iluzoriskās spēles risinājumiem.


Pūteļi

Pūteļi ir ciems Jēkabpils novada Salas pagastā. Atrodas pagasta dienvidos 18,3 km no pagasta centra Salas un 162,4 km no Rīgas.

Apdzīvotā vieta atrodas netālu no no valsts autoceļa V804 (Sala–Pūteļi), uz dienvidrietumiem no Biržu karjera.


Radiņi

Radiņi ir ciems Jēkabpils novada Salas pagastā. Atrodas pagasta dienvidaustrumu daļā 14,4 km no pagasta centra Salas un 158,6 km no Rīgas.

Apdzīvotā vieta atrodas nomaļus no valsts autoceļiem, uz austrumiem no Biržiem, Vīpītes krastos.


Salaspils (ciems)

Salaspils ir ciems Jēkabpils novada Salas pagastā. Atrodas pagasta ziemeļrietumos 6,6 km no pagasta centra Salas un 133,9 km no Rīgas.

Apdzīvotā vieta atrodas nomaļus no valsts autoceļiem, Sakas salas rietumos, Daugavas kreisajā krastā, iepretim Daugavsalai. Apdzīvotā vieta veidojusies ap vēsturisko Salas muižu (Gut Holmshof).


Vikipēdija:CEE Spring 2018

Centrālās un Austrumeiropas pavasaris 2018 (Wikimedia CEE Spring 2018) ir starptautisks rakstu konkurss, ko jau ceturto gadu organizē pārstāvji no Centrālās un Austrumeiropas valstīm, lai atbalstītu rakstu veidošanu par visām reģiona valstīm visu šo valstu valodu Vikipēdijās.

Mūsdienās šajā reģionā ir bijuši daudzi nelaimīgi pavasari, kas noslēgušies ar pārpratumiem, konfliktiem un vilšanos (piemēram, Dubčeka aizvietošana 1969. gadā, lai novērstu Prāgas pavasari, konfliktu pastiprinājums Kalnu Karabahas reģionā 1988. gada pavasarī, Piedņestras konflikta saasinājums 1992. gada martā, Sarajevas aplenkuma sākums 1992. gada aprīlī un kara Donbasā sākums 2014. gada pavasarī).


Sankaļi (Salas pagasts)

Sankaļi ir ciems Jēkabpils novada Salas pagastā. Atrodas pagasta ziemeļos 0,9 km no pagasta centra Salas un 128,2 km no Rīgas.

Apdzīvotā vieta atrodas Salas ciema dienvidrietumu pievārtē un faktiski ar to saplūdusi. Atrodas pie autoceļu P76 (Aizkraukle–Jēkabpils) un V805 (Sankaļi–Bibāni–Grāvāni) krustojuma, Ziemeļsusējas labajā krastā.


Siliņi (Salas pagasts)

Siliņi ir ciems Jēkabpils novada Salas pagastā. Atrodas pagasta austrumu daļā 11,9 km no pagasta centra Salas un 156,0 km no Rīgas.

Apdzīvotā vieta atrodas nomaļus no valsts autoceļiem, uz ziemeļrietumiem no Dolomīta.


Siliņu stacija

Siliņu stacija ir ciems Jēkabpils novada Salas pagastā. Atrodas pagasta dienvidaustrumos 15,1 km no pagasta centra Salas un 159,2 km no Rīgas.

Apdzīvotā vieta atrodas pie autoceļa P72 (Ilūkste (Virsaiši)–Bebrene–Birži).


Aioras

Aioras, aioru ģints (Aegithina) ir vienīgā aioru dzimtas (Aegithinidae) ģints, kas apvieno 4 mūsdienās dzīvojošas sugas. Izplatītas Dienvidāzijā un Dienvidaustrumāzijā. Nesenā pagātnē tās tika klasificētas irēnu dzimtā (Irenidae) kopā ar lapuputniem un irēnām.


Smiltaines

Smiltaines ir ciems Jēkabpils novada Salas pagastā. Atrodas pagasta ziemeļu daļā 1,0 km no pagasta centra Salas un 128,3 km no Rīgas.

Apdzīvotā vieta atrodas Salas ciema dienvidrietumu pievārtē un faktiski ar to saplūdusi. Atrodas pie autoceļu P76 (Aizkraukle–Jēkabpils) un V805 (Sankaļi–Bibāni–Grāvāni) krustojuma.


Stuburi

Stuburi ir ciems Jēkabpils novada Salas pagastā. Atrodas pagasta austrumu daļā 5,2 km no pagasta centra Salas un 132,5 km no Rīgas.

Apdzīvotā vieta atrodas pie autoceļa V812 (Straumēni–Bibāni), Ziemeļsusējas labajā krastā.


Zaķi (Salas pagasts)

Zaķi ir ciems Jēkabpils novada Salas pagastā. Atrodas pagasta ziemeļrietumos 20,6 km no pagasta centra Salas un 151,5 km no Rīgas.

Apdzīvotā vieta atrodas pie autoceļa P75 (Jēkabpils–Lietuvas robeža (Nereta)), uz ziemeļiem no Lazdāres purva. Uz rietumiem no ciema atrodas Viesītes pagasta ciems ar tādu pašu nosaukumu.


Akmeņupīte (Vīķu ezera pieteka)

Akmeņupīte (lejtecē Skudras upīte) ir Vīķu ezerā ietekoša upe Jēkabpils novadā.

Iztece pie Brūlāniem. Augštecē tek dienvidu virzienā, pēc tam strauji pagriežas uz ziemeļiem, lejtecē pagriežas uz austrumiem. Ietece Vīķu ezera rietumu krastā, netālu no Ezerciema. Lejtecē upi šķērso valsts autoceļš P76 (Aizkraukle–Jēkabpils).


Kameņu grāvis

Kameņu grāvis ir Vīķu ezera pieteka Jēkabpils novadā, uz austrumiem no Buivāniem.

Tek dienvidu virzienā. Ietece Vīķu ezera ziemeļu krastā. Šķērso valsts autoceļu V813 (Stūrāni–Puļpāni).


Melnupīte (Piestiņas pieteka)

Melnupīte (arī Malnupīte) ir Piestiņas kreisā krasta pieteka Jēkabpils novadā.

Iztece uz dienvidiem no Zaķēniem. Augštecē tek dienvidu virzienā, vidustecē sagriežas uz dienvidaustrumiem un lejtecē tek starp Pliksni ziemeļos un Žēvaldu purvu dienvidos. Ietek Piestiņā mazapdzīvotā, mežainā apvidū.


Pelīte

Pelīte ir Daugavas attekas Sakas kreisā pieteka Jēkabpils novadā.

Tek ziemeļu-ziemeļrietumu virzienā. Vidustecē veido Jēkabpils pilsētas robežu. Ietek Sakā pie Gravāniem. Pelīti šķērso valsts autoceļi P75 (Jēkabpils–Lietuvas robeža (Nereta)) un P76 (Aizkraukle–Jēkabpils). Tās krastos atrodas Liesma.


Plānleja

Plānleja ir Daugavas kreisā krasta pieteka Jēkabpils novadā.

Tek ziemeļaustrumu virzienā. Ietek Daugavā pie Plānleju mājām, lejpus Putnukalniem. Plānleju šķērso valsts autoceļš P76 (Aizkraukle–Jēkabpils).


Bezmatu teorēma

Bezmatu teorēma apgalvo, ka pēc iekļūšanas melnajā caurumā matērijas daļiņas saglabā tikai savu masu, spinu un elektrisko lādiņu, taču zaudē formu un ķīmisko sastāvu, pārstājot būt matērija vai antimatērija. Visa pārējā informācija (šai gadījumā "mati" ir metafora, lietota šīs informācijas apzīmēšanai) par matēriju, kas veidojusi melno caurumu vai nokļuvusi tajā, pazūd aiz melnā cauruma notikumu horizonta, līdz ar to kļūstot nepieejama jebkādai novērošanai.

Līdz šim bezmatu teorēmai nav stingra matemātiska pierādījuma, un matemātiķi to sauc par bezmatu hipotēzi. Šo hipotēzi no 1970. līdz 1974. gadam daļēji pamatoja angļu fiziķis Stīvens Hokings un viņa kolēģi Brendons Kārters un Deivids Robinsons.


Bulgārija olimpiskajās spēlēs

Bulgārija olimpiskajās spēlēs piedalās kopš to atjaunošanas 1896. gadā, kad Atēnu vasaras olimpiskajās spēlēs piedalījās viens vingrotājs. Šis vingrotājs bija Šarls Šampo, kurš dzīvoja Sofijā, bet viņam bija arī Šveices pilsonība, tādēļ atsevišķos avotos viņš tiek uzskatīts par Šveices pārstāvi.

Oficiāli Bulgārijas komanda nākamreiz vasaras olimpiskajās spēlēs piedalījās 1924. gadā, kad tās notika Francijas galvaspilsētā Parīzē. Kopš tā laika Bulgārija ir piedalījusies gandrīz visās vasaras olimpiskajās spēlēs, izņemot 1932. gada Losandželosas (Lielās depresijas laikā), 1948. gada Londonas (pēc Otrā pasaules kara) un 1984. gada Losandželosas vasaras olimpiskajās spēlēs, kad Bulgārija piedalījās PSRS rīkotajā 1984. gada Losandželosas olimpisko spēļu boikotā. Kopš 1936. gada Garmišas-Partenkirhenes ziemas olimpiskajām spēlēs Bulgārija ir piedalījusies pilnīgi visās ziemas olimpiskajās spēlēs.

Bulgārija olimpiskajās spēlēs līdz šim ir izcīnījusi 230 olimpiskās medaļas. Lielāko vairumu — 224 medaļas — tā ir izcīnījusi vasaras olimpiskajās spēlēs, savukārt 6 medaļas tā ir izcīnījusi ziemas olimpiskajās spēlēs. Kopš 1952. gada Helsinku spēlēm Belgārija ir izcīnījusi medaļas visās vasaras olimpiskajās spēlēs, kurās tā ir piedalījusies. Visvairāk medaļu — 41 medaļu — izcīnījusi 1980. gada Maskavas spēlēs. Savukārt pirmo medaļu ziemas olimpiskajās spēlēs Bulgārija izcīnīja 1980. gada Leikplesidas spēlēs. Kopumā Bulgārija medaļas ir izcīnījusi 16 vasaras olimpiskajos sporta veidos/disciplīnās. Visvairāk medaļas, 71 medaļa, ir tikušas izcīnītas cīņas sportā un 37 medaļas ir tikušas izcīnītas svarcelšanā. Savukārt no 6 ziemas olimpiskajām spēlēm, puse — 3 medaļas — ir tikušas izcīnītas šorttrekā. Ar medaļām bagātākā Bulgārijas sportiste ir sporta šāvēja Marija Grozdeva, kura olimpiskajās spēlēs kopumā ir izcīnījusi 5 medaļas.

Kopš Bulgārijas dalības tai ir atņemas 7 izcīnītās olimpiskās medaļas, jo to ieguvēji sportisti ir pieķerti neatļauto vielu lietošanā. Visas šīs atņemtās medaļas ir svarcelšanā.


Sultāne Hafsa

Sultāne Aiše Hafsa (mirusi 1534. gadā) bija Sultāna Selima Bargā sieva un pirmā Osmaņu Impērijas Sultāne māte (Valide Sultan) — kā māte Suleimanam Lieliskajam. Laikā starp dēla kāpšanu tronī un savu nāvi, Hafsa bija viena no visietekmīgākajām personām Osmaņu Impērijā.


Sultāne Hatidže

Sultāne Hatidža bija Osmaņu princese, Selima I un sultānes Hafsas meita, kā arī Suleimana Lieliskā māsa.


Sultāne Fatma

Sultāne Fatma (1500-1573) bija Osmaņu princese, Selima I un sultānes Hafsas meita, kā arī Suleimana Lieliskā māsa.


Neta Barzila

Neta Barzila (; dzimusi Hodhašaronā, Izraēlā), plašāk pazīstama kā vienkārši Neta (Netta), ir ebreju dziedātāja un dīdžejs. Neta piedalījās 2018. gada Eirovīzijas dziesmu konkursā Portugālē, pārstāvot Izraēlu pēc uzvaras nacionālajā atlasē HaKokhav HaBa. Netas dziesma konkursam Toy tika izlaista . Viņa konkursā uzvarēja, kas bija ceturtā Izraēlas uzvara Eirovīzijā.


Scrabble

Scrabble ir vārdu spēle, kuru var spēlēt 2—4 cilvēki. Spēlētāji uz spēles galda liek kopā vārdus, izmantojot burtu plāksnītes (uz katras norādīts punktu skaits). Spēles beigās uzvar tas spēlētājs, kas sakrājis lielāko punktu skaitu. Vārdiem, tāpat kā krustvārdu mīklā, jābūt lasāmiem rindās no kreisās uz labo pusi, kā arī kolonnās no augšas uz leju.

Spēli izgudroja amerikāņu arhitekts Alfrēds Batss 1938. gadā. Tā tiek pārdota 121 valstī, pieejama 29 valodās. Pasaulē ir ap 4000 Scrabble klubu.


Sultāne Šaha

Sultāne Šaha (1507-1572) bija Osmāņu princese, Selima Bargā un Aišes Hatunas meita, kā arī Suleimana Lieliskā māsa.


Astrīda Gulbe

Astrīda Gulbe (dzimusi Rīgā, mirusi ) bija latviešu aktrise.

1950. gadā beigusi Rīgas 3. vidusskolu un iestājusies Vissavienības Valsts Kinematogrāfijas institūta Aktieru fakultātē, kuru absolvējusi 1955. gadā.

1955. gadā strādājusi Latvijas Filharmonijā, kur bijusi ansambļa "Sakta" programmas vadītāja. Laika posmā no 1957. līdz 1961. gadam bijusi aktrise Liepājas teātrī. 1961. gadā nokļuvusi Valsts Jaunatnes teātrī, kur kopumā nostrādājusi 30 gadus.

Filmējusies tādās filmās kā "Kā gulbji balti padebeši iet", "Nāves ēnā", "Kapteiņa Enriko pulkstenis" un "Pēc vētras".


Sultāne Bejhana

Sultāne Beihana (mirusi 1559.gadā) bija Osmaņu princese, Selima I un Sultānes Hafsas (iespējams) vai Aišes Hatunas meita, kā arī Suleimana Lieliskā māsa.


Ilga Zvanova

Ilga Zvanova (dzimusi , mirusi ) bija latviešu aktrise.

Ir mācījusies Ernesta Feldmaņa teātra kursos. Strādājusi Rīgas Krievu Drāmas teātrī un Liepājas teātrī. 1953. gadā kļuvusi par Latvijas PSR Valsts Filharmonijas aktrisi. 1950. gadā nosaukta par Latvijas PSR Nopelniem bagāto skatuves mākslinieci.


Pargietis Ibrahims Pašā

Pargalī Ibrahims Pašā (dzimis ap 1493. gadu, Pargā, miris 1536. gada 15. martā, Stambulā) bija Osmaņu impērijas valstsvīrs un Suleimana Lieliskā lielvezīrs.

1523. gadā viņš kļuva par lielvezīru, aizstājot Pirī Mehmedu Pašā, un palika šajā amatā līdz 1536. gadam, kad pēc sultāna pavēles viņu sodīja ar nāvi un valsts konfiscēja viņa īpašumu. 13 gadu laikā, būdams lielvezīrs, viņš sasniedza tādu varas un ietekmes līmeni, ar kuru varēja sacensties tikai daži no visiem impērijas lielvezīriem.


Jaunavības plēve

Jaunavības plēve jeb himēns ir gļotādas kroka ar atveri, kas sedz ieeju makstī. To var zaudēt, pirmo reizi stājoties dzimumattiecībās, tomēr ir reizes, kad jaunavības plēve tiek izstaipīta, piemēram, veicot dažādus vingrinājumus, jājot ar zirgu u.tml. Dažas sievietes ir dzimušas bez jaunavības plēves.


Klaudija Paškvāla

Klaudija Rafaēla Teišeira Paškvāla (; plašāk pazīstama kā Klaudija Paškvāla, dzimusi Gondomarā, Portugālē) ir portugāļu dziedātāja. Klaudija piedalījās 2018. gada Eirovīzijas dziesmu konkursā Portugālē, pārstāvot Portugāli pēc uzvaras nacionālajā atlasē Festival da Canção ar dziesmu O Jardim.